Παιδικός σταθμός: Πως θα προετοιμάσω το παιδί μου; - Mothersblog.gr\nΠαιδικός σταθμός: Πως θα προετοιμάσω το παιδί μου;\n29 Μαϊ 2013\tΕΚΠΑΙΔΕΥΣΗ\nEφτασε η στιγμή που το παιδί σας θα ξεκινήσει να πηγαίνει παιδικό σταθμό.\nΕίναι μια δύσκολη μετάβαση για το παιδί καθώς για πρώτη φορά θα πρέπει να αποχωριστεί την μαμά του, τον μπαμπά του, το σπίτι του και γενικά όλα όσα του είναι οικεία για να πάει κάπου που δεν ξέρει, με παιδάκια και κυρίες που δεν έχει γνωρίσει ποτέ. Κάθε παιδί αντιμετωπίζει με δυσκολία κάθε τι καινούργιο στην ζωή του.\nΤο mothersblog.gr σας δίνει μερικές συμβουλές για να περάσει η περίοδος προσαρμογής πιο εύκολα.\n- Ξεκινώντας ένα παιδί να πηγαίνει παιδικό σταθμό, ουσιαστικά κάνει ένα βήμα προς την ανεξαρτησία του. Πρέπει να το βοηθήσουμε να νιώσει ασφάλεια και να το ενθαρρύνουμε!\n- Ακόμα κι αν το παιδί σας δεν καταλαβαίνει την έννοια του παιδικού σταθμού (παραδείγματος χάριν σε ηλικία 2 ετών) εσείς κάθε μέρα να του λέτε ότι θα πάει στον σχολείο όπου θα έχει καλές δασκάλες που θα το αγαπάνε και θα γνωρίσει παιδάκια και θα κάνουν πολλά παιχνιδάκια εκεί, ώστε να συνηθίζει στην ιδέα ότι θα πάει κάπου και θα περάσει καλά.\n- Μπορείτε πριν ξεκινήσει επίσημα η σχολική χρονιά (δηλαδή το καλοκαιράκι) να πάτε μια βόλτα από τον παιδικό σταθμό μαζί με το παιδί για να γνωρίσει τον χώρο. Και δυο και τρεις φορές αν χρειάζεται ώστε να το αγαπήσει και να περιμένει πώς και πώς να πάει εκεί να παίξει.\n- Οταν με το καλό ξεκινήσει, το πιο πιθανό είναι επειδή θα πρέπει εσείς να φύγετε κάποια στιγμή, να κλαίει και να μην θέλει να σας αποχωριστεί. Φιλήστε το και πείτε του ότι θα κάτσει λίγη ώρα να παίξει και μετά θα πάτε εσείς να το πάρετε. Μπορείτε να του πείτε ότι η δασκάλα ξέρει το τηλέφωνο σας και αν χρειαστεί κάτι μπορεί να σας βρει και να πάτε αμέσως.\n- Οσο θα κλαίει, καλύτερα να μην μείνετε εκεί και να φύγετε. Οσο σας βλέπει το μόνο σίγουρο είναι ότι θα κλαίει, ενώ μόλις μπει στην αίθουσα και δει τα άλλα παιδάκια και τα παιχνίδια θα ξεχαστεί και θα ηρεμήσει. Είναι φυσιολογικό να στεναχωρηθείτε αλλά πρέπει να δείξετε γενναιότητα για το καλό του παιδιού σας.\n- Για αρχή, καλό θα είναι αν έχετε την δυνατότητα να μην το αφήνετε για πολύ ώρα. Αν για παράδειγμα πάει στον παιδικό στις 9 το πρωί, τότε στις 12 να πάτε να το πάρετε και μάλιστα καλύτερα εσείς η ίδια παρά κάποιος άλλος συγγενής για να αισθανθεί το παιδί ότι πράξατε όπως του είχατε υποσχεθεί κι ότι δεν το κοροϊδέψατε. Την διάρκεια της παραμονής του παιδιού στον παιδικό σταθμό θα την αυξάνετε ανά βδομάδα εκτός αν δείτε ότι η προσαρμογή του πάει καλά χωρίς κλάματα και στενοχώριες.\n- Σημαντικό είναι να αντιμετωπίσετε το θέμα του παιδικού με σταθερότητα και να μην λυγίζετε εύκολα κάθε φορά που το παιδί θέλει να μείνει στο σπίτι. Εφόσον αποφασίσετε ότι πρέπει να πάει στον παιδικό πρέπει να πηγαίνει καθημερινά. Οι δασκάλες έρχονται σε επαφή με πολλά παιδιά κάθε χρόνο και ξέρουν τι χρειάζονται για να προσαρμοστούν. Μπορείτε να μιλήσετε μαζί τους για το πώς θα το χειριστείτε και εσείς από το σπίτι.\nΣημαντικό είναι να γνωρίζετε ότι τα περισσότερα παιδιά κλαίνε και δεν θέλουν να πάνε στον παιδικό σταθμό αλλά συνήθως μέχρι τον Δεκέμβριο συνηθίζουν και τους αρέσει πολύ. Μην αγχώνεστε εσείς και όλα θα πάνε καλά!


Snatch ransomware: Επανεκκίνηση των PCs σε Windows Safe Mode για παράκαμψη των antivirus\nΤρίτη, 27 Οκτωβρίου, 13:46\nMineCraft: όλοι οι παίκτες θα πρέπει να έχουν λογαριασμό Microsoft για να παίξουν\nAbsenta Mia - 25 Οκτωβρίου 2020, 10:10\nΗ κατασκευάστρια εταιρεία του δημοφιλούς βιντεοπαιχνιδιού MineCraft, η Mojang, ανακοίνωσε μέσω μιας ανάρτησης ότι από τις αρχές του επόμενου έτους, όλοι οι...\nTeo Ehc - 27 Οκτωβρίου 2020, 11:55\n5 τρόποι φόρτισης του νέου σας iPhone 12\nTeo Ehc - 26 Οκτωβρίου 2020, 13:51\nΗ Apple έκανε το αδιανόητο με το νέο iPhone 12: Σταμάτησε να συμπεριλαμβάνει έναν φορτιστή στο κουτί. Η αλλαγή έγινε με στόχο...\nΠώς να τραβήξετε ένα screenshot στο Android TV\nTeo Ehc - 25 Οκτωβρίου 2020, 21:56\nΊσως να μην το γνωρίζετε, αλλά το Android TV μπορεί να τραβήξει screenshots όπως ένα τηλέφωνο ή tablet. Δυστυχώς, δεν είναι τόσο...\nΠώς μπορείτε να αλλάξετε το username σας στο Twitter;\nPohackontas - 25 Οκτωβρίου 2020, 13:30\nΤο username στο Twitter σάς επιτρέπει να εκφράσετε τις πεποιθήσεις και την προσωπικότητά σας, ενώ παράλληλα χρησιμεύει ως ψηφιακή διεύθυνση που επιτρέπει...\nΑρχική security Snatch ransomware: Επανεκκίνηση των PCs σε Windows Safe Mode για παράκαμψη των...\n10 Δεκεμβρίου 2019, 10:10\nΣύμφωνα με μια νέα ανακάλυψη, οι δημιουργοί του Snatch ransomware χρησιμοποιούν ένα ολοκαίνουριο τέχνασμα για να παρακάμψουν τα λογισμικά προστασίας από ιούς και να βλάψουν τα αρχεία των θυμάτων. Με αυτό το τέχνασμα αποφεύγουν τον εντοπισμό.\nΠώς το πετυχαίνουν αυτό οι hackers; Κάνουν επανεκκίνηση του μολυσμένου υπολογιστή σε Safe Mode και ξεκινούν από εκεί τη διαδικασία κρυπτογράφησης των αρχείων.\nΗ επανεκκίνηση σε Safe Mode είναι σημαντική για τους hackers, γιατί τα περισσότερα antivirus λογισμικά δεν τρέχουν σε αυτή τη λειτουργία των Windows.\nΟι hackers πίσω από το Snatch κατάφεραν να τρέξουν το ransomware τους σε Safe Mode και να αποφύγουν την ανίχνευση.\nΤο κόλπο των hackers ανακαλύφθηκε από τους ερευνητές της Sophos Labs. Η ερευνητική ομάδα είπε ότι πρόκειται για ένα έξυπνο τέχνασμα, που μπορεί να γίνει πολύ επικίνδυνο, καθώς μπορεί να υιοθετηθεί και από άλλες ransomware συμμορίες. Γι’ αυτό το λόγο, η Sophos Labs αποφάσισε να δημοσιοποιήσει την ανακάλυψή της για να επιστήσει την προσοχή όλων των ειδικών ασφαλείας.\nΟι hackers πίσω από το Snatch ξεκίνησαν τις δραστηριότητές τους το καλοκαίρι του 2018. Αν και έχουν πραγματοποιήσει κάποιες επιθέσεις, χρησιμοποιώντας διάφορα άλλα τεχνάσματα, δεν υπάρχουν πολλές πληροφορίες για το ransomware τους.\nΑυτή η έλλειψη πληροφοριών οφείλεται στο ότι το Snatch δεν στοχεύει οικιακούς χρήστες ούτε χρησιμοποιεί μεθόδους μαζικής διανομής (π.χ. spam emails ή exploit kits), οι οποίες συνήθως τραβούν την προσοχή των εταιρειών ασφαλείας.\nΣτόχοι του Snatch ransomware είναι, συνήθως, προσεκτικά επιλεγμένοι στόχοι, όπως εταιρείες και δημόσιοι ή κυβερνητικοί οργανισμοί.\nΑυτός ο τύπος στόχευσης και μεθοδολογίας είναι γνωστός ως “κυνήγι μεγάλων θηραμάτων” και χρησιμοποιείται από αρκετές συμμορίες ransomware.\nΗ ιδέα πίσω από αυτό, είναι η στόχευση μεγάλων εταιρειών και οργανισμών, απ’ όπου οι hackers μπορούν να εξασφαλίσουν λύτρα εκατοντάδων χιλιάδων δολαρίων με μια μόνο επίθεση.\nΤα πιο γνωστά ransomware, που κινούνται με αυτόν τον τρόπο είναι τα Ryuk, SamSam, Matrix, BitPaymer και LockerGoga.\nΟι «Snatch hackers» στρατολογούν hackers μέσω hacking forums\nΟι ερευνητές της Sophos ανακάλυψαν ότι η hacking ομάδα βάζει διαφημίσεις σε hacking forums και ζητά συνεργάτες για τις δραστηριότητές της.\nΣύμφωνα με τη διαφήμιση, η ομάδα «έψαχνε για συνεργάτες με πρόσβαση σε RDP \_ VNC \_ TeamViewer \_ WebShell \_ SQL inj [SQL injection] σε εταιρικά δίκτυα, καταστήματα και άλλες εταιρείες».\nΗ ομάδα Snatch «αγοράζει» την πρόσβασή της σε ένα παραβιασμένο δίκτυο, ή συνεργάζεται με άλλους hackers για να παραβιάσει μια εταιρεία.\nΑπό τη στιγμή που αποκτούν πρόσβαση στο δίκτυο μιας εταιρείας, οι hackers δεν βιάζονται να κρυπτογραφήσουν τα αρχεία. Μπορεί να μείνουν μέσα στο δίκτυο για μέρες ή και εβδομάδες.\nΣιγά σιγά κλιμακώνουν την πρόσβαση στους εσωτερικούς ελεγκτές domain και εξαπλώνονται σε όσο το δυνατόν περισσότερους υπολογιστές σε ένα εσωτερικό δίκτυο.\nΓια να το καταφέρουν αυτό, οι hackers χρησιμοποιούν νόμιμα εργαλεία και penetration testing toolkits, όπως τα Cobalt Strike, Advanced Scanner Port, Process Hacker, IObit Uninstaller, PowerTool και PsExec. Πρόκειται για κοινά εργαλεία. Επομένως, τα περισσότερα προϊόντα προστασίας από ιούς δεν ενεργοποιούνται από αυτά.\nΣτη συνέχεια, επανεκκινούν τους επηρεαζόμενους υπολογιστές σε Safe Mode και ξεκινούν τη διαδικασία κρυπτογράφησης των αρχείων.\nΗ Sophos ανακάλυψε ότι οι hackers πίσω από το Snatch δεν κρυπτογραφούν απλά τα αρχεία, όπως κάνουν όλα τα ransomware. Η hacking ομάδα συχνά κλέβει τα δεδομένα.\nΑυτό καθιστά την ομάδα εξαιρετικά επικίνδυνη, γιατί τα θύματα μπορεί να δώσουν τα λύτρα, ωστόσο τα δεδομένα βρίσκονται ακόμα στα χέρια των επιτιθέμενων και μπορούν να διαρρεύσουν στο διαδίκτυο ή να πουληθούν.\nΑυτός ο τύπος συμπεριφοράς είναι πολύ ασυνήθιστος και μπορεί να κάνει το Snatch ένα από τα πιο επικίνδυνα ransomware.\nΩστόσο, αυτός ο τύπος επίθεσης απαιτεί πολύ χρόνο και γι’ αυτό ο αριθμός των θυμάτων του Snatch είναι πολύ μικρός (μέχρι τώρα).\nΗ Coverware, μια εταιρεία που ειδικεύεται σε διαπραγματεύσεις μεταξύ θυμάτων ransomware και επιτιθέμενων, δήλωσε ότι έχει αναλάβει 12 περιπτώσεις μεταξύ Ιουλίου και Οκτωβρίου 2019, που σχετίζονται με το Snatch ransomware. Οι πληρωμές κυμαίνονταν από $ 2.000 έως $ 35.000.\nΗ Sophos συνιστά στις εταιρείες να ασφαλίζουν τις θύρες και τις υπηρεσίες που εκτίθενται στο διαδίκτυο για να παραμείνουν ασφαλείς.\nΠροηγούμενο άρθροuTorrent προσοχή χτυπάει κόκκινα στην Virustotal\nΕπόμενο άρθροRyuk ransomware: Το decrypter app περιέχει σφάλμα που προκαλεί απώλεια δεδομένων\nRansomware επίθεση “χτύπησε” εκλογικό database στη Τζόρτζια των ΗΠΑ!\nsecurity Pohackontas - 27 Οκτωβρίου 2020, 11:34\nΜια ransomware επίθεση έπληξε κομητεία της Τζόρτζια των ΗΠΑ στις αρχές του μήνα, επηρεάζοντας ένα database που χρησιμοποιείται για την επαλήθευση των...\nΠαραβίαση δεδομένων στο γραφείο του Σερίφη στην Hennepin\nsecurity Absenta Mia - 27 Οκτωβρίου 2020, 11:27\nΠαραβίαση δεδομένων υπέστη το Γραφείο του Σερίφη στην κομητεία του Hennepin, η οποία είχε σαν αποτέλεσμα την διαρροή πληροφοριών περίπου 1400 ατόμων.\nPlay Store: Βρέθηκαν 21 Android εφαρμογές με adware\nsecurity Digital Fortress - 27 Οκτωβρίου 2020, 11:13\nΗ Google αφαίρεσε 15 Android εφαρμογές από το Play Store, κατά τη διάρκεια του Σαββατοκύριακου, καθώς σύμφωνα με μια αναφορά από την...\nΤο νέο botnet KashmirBlack έχει μολύνει εκατοντάδες χιλιάδες websites\nsecurity Teo Ehc - 27 Οκτωβρίου 2020, 11:01\nΤο νέο botnet KashmirBlack πιστεύεται ότι έχει μολύνει εκατοντάδες χιλιάδες ιστότοπους από το Νοέμβριο του 2019.\nFBI: Στηρίζει το Cyber Camp των ΗΠΑ για την εκπαίδευση νέων στο IT και την κυβερνοασφάλεια\nsecurity Pohackontas - 27 Οκτωβρίου 2020, 09:42\nΤο αμερικανικό διαστημικό και πυραυλικό κέντρο (USSRC) και το FBI συνεργάζονται έχοντας ως στόχο την υποστήριξη του Cyber Camp των ΗΠΑ. Αυτό...


Κλιματική κρίση και Αριστερά\nΗ δεξιά νεοφιλελεύθερη διακυβέρνηση διψά για «επενδύσεις», οι τοπικές κοινωνίες είναι ανάστατες και καχύποπτες\nΑνάμεσα στους άξονες και τις προτάσεις που παρουσίασε ο Αλέξης Τσίπρας στη Θεσσαλονίκη, που κατά τα φαινόμενα αποτελούν και ένα είδους προπομπού του επικαιροποιημένου προγράμματος που θα τεθεί σε διαβούλευση προς το συνέδριο, είναι και ο άξονας για την αντιμετώπιση της κλιματικής κρίσης.\nΕίναι προφανές ότι η χώρα μας εδώ και μια δεκαετία, ευρισκόμενη στη δίνη μιας πολλαπλής κρίσης, έχει ως πρόταγμα την αντιμετώπισή της (φυσικά με ριζικά διαφορετικές στρατηγικές σε ό,τι αφορά την κυβέρνηση της Ν.Δ. και την αξιωματική αντιπολίτευση) θέτοντας αντικειμενικά σε δεύτερη μοίρα τα κρίσιμα ζητήματα του περιβάλλοντος, που συνιστούν οργανικό στοιχείο της βιώσιμης ανάπτυξης.\nΘεωρώ ότι μια τέτοια αντιμετώπιση είναι λάθος, διότι οι δύο βασικές αντιθέσεις που παράγει το νεοφιλελεύθερο καπιταλιστικό μοντέλο σε συνθήκες παγκοσμιοποίησης είναι αφενός η αντίθεση κεφαλαίου – εργασίας και αφετέρου η αντίθεση φύσης – ανάπτυξης. Και οι δύο αντιθέσεις παράγονται από την ίδια αιτία, τη μεγιστοποίηση του κέρδους και ό,τι αυτό συνεπάγεται· συνεπώς είναι απόλυτα αλληλεξαρτώμενες και διαπλεκόμενες.\nΗ μεγιστοποίηση του κέρδους επιδιώκεται μέσα από τη μείωση του εργατικού κόστους, την ελαστικοποίηση της εργασίας, την απορρύθμιση των εργασιακών σχέσεων, τη διάλυση των συλλογικών συμβάσεων. Επιδιώκεται από την κατασπατάληση των φυσικών πόρων, την αλλοίωση του φυσικού περιβάλλοντος, την καταστροφή της βιοποικιλότητας και του τοπίου.\nΕίναι λάθος λοιπόν ένα κόμμα της Αριστεράς που διεκδικεί να διαμορφώσει ένα εναλλακτικό όραμα και μια ριζοσπαστική αλλά και ρεαλιστική προοδευτική αναπτυξιακή στρατηγική για τη χώρα να θέτει εκ των πραγμάτων σε δεύτερη μοίρα το οικολογικό πρόταγμα.\nΜιλάμε μέχρι τώρα για πράσινη ανάπτυξη και την εξειδικεύουμε ως μέγιστη αξιοποίηση των ΑΠΕ, που μέχρι το 2050 θα υποκαταστήσει πλήρως όλες τις άλλες ρυπογόνες ενεργειακές πηγές. Και προσθέτουμε βεβαίως όλα αυτά στο πλαίσιο μιας οικολογικής ισορροπίας, ώστε να μην προκαλέσουμε μη αναστρέψιμες περιβαλλοντικές βλάβες. Η αξιοποίηση των ΑΠΕ πρέπει να γίνει στο πλαίσιο ενός νέου χωροταξικού σχεδιασμού που θα χωροθετήσει με συγκεκριμένα κριτήρια τις δυνατότητες κάθε περιοχής.\nΗ ίδια η έννοια της πράσινης ανάπτυξης τι σημαίνει και ειδικότερα εμείς πώς την εννοούμε; Είναι το μεγάλο Green Deal που εννοεί η Ευρωπαϊκή Επιτροπή, η οποία παραδίδει τη χρήση του σε μεγάλους πολυεθνικούς ομίλους; Προφανώς όχι, άρα πάμε αμέσως στο επόμενο ερώτημα: Πώς, από ποιους και με ποιο στόχο; Και η απάντησή μας βεβαίως, το μέγιστο κοινωνικό όφελος, αλλά πώς; Ποιες ΑΠΕ, με ποιο μείγμα και με ποιο κριτήριο εγκαθίστανται πού; Τι σημαίνει φέρουσα ικανότητα και πώς εκτιμάται; Πολλά ερωτήματα λοιπόν, που χρήζουν πειστικών απαντήσεων από τη σκοπιά της Αριστεράς.\nΚαι όλα αυτά δεν τρέχουν σε ένα τοπίο κενό. Οι αδειοδοτήσεις σε μεγάλο βαθμό υπάρχουν, τα συμφέροντα αδημονούν, η δεξιά νεοφιλελεύθερη διακυβέρνηση διψά για «επενδύσεις», οι τοπικές κοινωνίες είναι ανάστατες και καχύποπτες.\nΆρα χρειαζόμαστε ως ΣΥΡΙΖΑ – Προοδευτική Συμμαχία ειλικρινή και καθαρό λόγο. Αποτιμώντας κριτικά και αυτοκριτικά την κυβερνητική μας θητεία, οφείλουμε χωρίς προκαταλήψεις να επανατοποθετήσουμε τη συζήτηση για το περιβάλλον. Αυτή είναι η πρόκληση μπροστά στο συνέδριό μας.


Πανελλήνιος Σύλλογος Φαρμακαποθηκαρίων – ΔΕΝ ΑΝΤΕΧΟΥΜΕ ΑΛΛΗ ΕΠΙΒΑΡΥΝΣΗ\nΔΕΝ ΑΝΤΕΧΟΥΜΕ ΑΛΛΗ ΕΠΙΒΑΡΥΝΣΗ\nΠ. Αποστολίδης, πρ. Συνδέσμου Φαρμακευτικών Επιχειρήσεων Ελλάδος\nΤη θεσμοθέτηση ειδικού κονδυλίου για την ιατροφαρμακευτική περίθαλψη των ανασφάλιστων και των προσφύγων, ζητεί μέσω του Π ο πρόεδρος του Συνδέσμου Φαρμακευτικών Επιχειρήσεων Ελλάδος, κ. Πασχάλης Αποστολίδης. Τονίζει, δε, ότι περαιτέρω επιβάρυνση των φαρμακευτικών επιχειρήσεων μέσω επιστροφών (clawback) θα οδηγήσει σε απολύσεις, δραματική μείωση επενδύσεων και ελλείψεις σε φάρμακα. Παράλληλα, εκφράζει τη βαθιά ανησυχία του κλάδου για το γεγονός ότι οι δαπάνες για φάρμακα αυξάνονται ανεξέλεγκτα και ζητεί τη λήψη βιώσιμων και διαρθρωτικών μέτρων. Εξηγεί γιατί ο ΣΦΕΕ αντιδρά στην επιβολή clawback στα νοσοκομειακά φάρμακα και προειδοποιεί ότι υπάρχει ορατός κίνδυνος οι ασθενείς να μην έχουν πρόσβαση στις θεραπείες τους.\nΗ κυβέρνηση εξέδωσε πρόσφατα την κοινή υπουργική απόφαση για την ιατροφαρμακευτική περίθαλψη των ανασφάλιστων. Ωστόσο, παραμένει ομιχλώδες πόσοι πόροι θα χρειαστούν και πώς αυτοί θα καλυφθούν. Μαθαίνουμε ότι πολλές φαρμακευτικές επιχειρήσεις ανησυχούν για το θέμα. Πού εστιάζονται οι ανησυχίες\nΗ πρωτοβουλία της πολιτείας είναι εξαιρετικά θετική. Όμως, δεν ξέρουν πόσοι πόροι θα χρειαστούν, δεν έχει προχωρήσει ο έλεγχος της φαρμακευτικής δαπάνης ώστε να νοικοκυρευτεί το σύστημα, ούτε έχουν μεταφερθεί κονδύλια στον προϋπολογισμό για τους ανασφάλιστους. Είναι σαφές ότι προτίθενται να αντιμετωπίσουν την κατάσταση με νέες επιστροφές (clawback) στη νοσοκομειακή φαρμακευτική δαπάνη. Όμως αυτό δεν γίνεται. Ο κλάδος, ο οποίος ήδη χορηγεί δωρεάν ένα στα τρία φάρμακα, έχει φτάσει στα όριά ίου, και μία επιπλέον επιβάρυνση θα σημαίνει απώλεια θέσεων εργασίας, δραματική μείωση των επενδύσεων, ακόμη και ελλείψεις φαρμάκων. ΓΓ αυτό επιμένουμε στη θεσμοθέτηση ειδικού κονδυλίου για τους ανασφάλιστους και να ξεκινήσουν άμεσα οι συζητήσεις με την πολιτεία για αξιολόγηση των επιπτώσεων της κοινής υπουργικής απόφασης.\nΠληροφορίες αναφέρουν ότι η φαρμακευτική δαπάνη του ΕΟΠΥΥ κινείται εκτός ελέγχου το πρώτο δίμηνο του 2016. Γιατί έχει συμβεί αυτό Ποια μέτρα ελέγχου έχετε να προτείνετε\nΠράγματι, η δαπάνη έχει ξεφύγει.Ένας λόγος είναι ότι αντικειμενικά η προβλεπόμενη δαπάνη δεν επαρκεί για την κάλυψη των αναγκών. Ο δεύτερος είναι ότι το βασικό εργαλείο στα χέρια της πολιτείας, το πλαφόν συνταγογράφησης, δεν δουλεύει , γιατί δεν ελέγχεται η εφαρμογή του. Εμείς έχουμε προτείνει άμεσα να ισχύσει το πλαφόν συνταγογράφησης των ιατρών ανά ειδικότητα, να οργανωθούν και να εφαρμοστούν υποχρεωτικά πρωτόκολλα συνταγογράφησης και μητρώα ασθενών, αλλά και να ενεργοποιηθεί η επιτροπή διαπραγμάτευσης του ΕΟΠΥΥ, ξεκινώντας από τις νέες καινοτόμες και ακριβές θεραπείες.\nΩς κλάδος έχετε αντιδράσει στην επιβολή clawback στη νοσοκομειακή δαπάνη για φάρμακα έως το 2018. Γιατί διαφωνείτε Τι έχετε να αντιπροτείνετε\nΔιαφωνούμε γιατί απλούστατα δεν είναι βιώσιμη η κατάσταση που διαμορφώνεται. Και θέτει σε κίνδυνο την πρόσβαση των ασθενών στις θεραπείες τους και, μάλιστα, σε κρίσιμα φάρμακα. Πρώτον, οι φαρμακευτικές εταιρείες δεν μπορούν αντικειμενικά να καλύψουν την παράλογη απαίτηση της πολιτείας να χρηματοδοτήσουν σχεδόν το 30% της συνολικής δημόσιας φαρμακευτικής δαπάνης. Δεύτερον, το μέτρο είναι ελλιπώς οργανωμένο. Δεν περιλαμβάνει έλεγχο της κατανάλωσης φαρμάκων, είναι ανύπαρκτη η στοχοθέτηση των διοικήσεων των νοσοκομείων για την επίτευξη του ορίου στόχος, που αυτό είναι το μείζον ζήτημα.\nΠώς εξελίσσεται η ροή πληρωμών του κράτους προς τις επιχειρήσεις μέλη σας\nΔυστυχώς δεν εξελίσσεται … Τα χρέη του ελληνικού Δημοσίου προς τις φαρμακευτικές εταιρείες παραμένουν στα 1,2 δισ. ευρώ. Η δυσχέρεια στη ρευστότητα που έχουν προκαλέσει, έχει φέρει σε πολύ δύσκολη θέση τις εταιρείες, οι οποίες ελλείψει και ενός αξιόπιστου χρονοδιαγράμματος για το πώς θα κινηθεί το Δημόσιο σχετικά με τις οφειλές του, δεν μπορούν να προγραμματίσουν, αλλά και να σχεδιάσουν οτιδήποτε. Ιδιαίτερα για τις ελληνικές εταιρείες που συνεργάζονται με προμηθευτές με απαίτηση προπληρωμών, αυτή η κατάσταση είναι ασφυκτική.\nΔιάφορες μελέτες έχουν αναδείξει τον κλάδο των φαρμάκων ως έναν από τους πιο σημαντικούς για την προσέλκυση επενδύσεων. Τι μπορούν να προσφέρουν οι φαρμακευτικές επιχειρήσεις στην ελληνική οικονομία και υπό ποιες προϋποθέσεις\nΟ κλάδος της Υγείας και του Φαρμάκου είναι από τους πιο δυναμικούς, παρουσιάζοντας αποτύπωμα στην απασχόληση της τάξης των 87.000 θέσεων εργασίας για υψηλά καταρτισμένο δυναμικό. Επίσης, είναι ο δεύτερος σε εξαγωγές. Είναι αυταπόδεικτη η δυναμική του και ο ρόλος που μπορεί να παίξει στην ανάκαμψη της χώρας, αν το κράτος τού το επιτρέψει. Δημιουργώντας ένα σταθερό και προβλέψιμο περιβάλλον για όσους αναλαμβάνουν το ρίσκο του επιχειρείν , δίνοντας κίνητρα που υπάρχουν σε άλλες χώρες για έρευνα και παραγωγή σε ελληνικά εργοστάσια. Ενώ μιλάμε για νέο παραγωγικό μοντέλο , στην πράξη αυτό που βιώνει μια ελληνική εταιρεία είναι ότι δεν προχωράει στην επένδυση που έχει σχεδιάσει, διότι τα κεφάλαια έχουν δεσμευθεί για κάλυψη κεφαλαίων κίνησης λόγω καθυστέρησης πληρωμών!\nΓίνεται πολλή συζήτηση τελευταία για αλλαγές στο σύστημα εκπτώσεων (rebates) των φαρμακευτικών επιχειρήσεων προς τον ΕΟΠΥΥ. Ποιες είναι οι αδυναμίες του υπάρχοντος συστήματος και ποια είναι η αντιπρότασή σας\nΤο υπάρχον σύστημα των 8 υποχρεωτικών εκπτώσεων (rebates) είναι δαιδαλώδες.Έχουμε προτείνει την απλοποίηση του, που θα οδηγήσει και σε μια πολύ πιο δίκαιη κατανομή των βαρών. Ο πυρήνας της πρότασής μας είναι η αντικατάσταση όλων των υπαρχόντων rebates από ένα μοναδικό και απλοποιημένο rebate όγκου πωλήσεων.\nΠρόσφατα ξεκίνησε τις εργασίες της η Επιτροπή Διαπραγμάτευσης του ΕΟΠΥΥ. Στον κλάδο σας, στόχος είναι να γίνουν διαπραγματεύσεις για τις θεραπείες υψηλού κόστους, θεωρείτε ότι υπάρχει το πλαίσιο για τέτοιου είδους διαδικασίες Ποια είναι η θέση σας\nΝαι, το γενικό πλαίσιο υπάρχει. Σε ό,τι άφορα την επιλογή της Επιτροπής Διαπραγμάτευσης να ξεκινήσει με τα ακριβά φάρμακα, όπου υπάρχει καταγραφή των αναγκών (και του επιπολασμού της ασθένειας) μέσω μητρώων ασθενών, θεωρούμε πως ενεργεί σωστά. Πρέπει, όμως, να τεθούν σωστοί κανόνες λειτουργίας της Επιτροπής και, επιπλέον, να επιλυθούν θέματα εκπτώσεων (rebates) αλλά και το θέμα των πληρωμών.\nanna.papadomarkaki2016-04-21T23:34:55+00:0016/04/2016|Κατηγορία: Ημερήσιος τύπος|


Πόσο Πιθανό Είναι Bitcoins Να Αυξηθεί 2022 - Κρυπτονομίσματα σε δοκιμή\nΠόσο Πιθανό Είναι Bitcoins Να Αυξηθεί 2022\nΠόσο Πιθανό Είναι Bitcoins Να Αυξηθεί\nΈνας άλλος τρόπος για να ελέγξετε τις σωστές απαντήσεις είναι να κάνετε ένα τεστ γνώσεων κρυπτονομισμάτων. Πρόκειται για μια πενταβάθμια κλίμακα με δηλώσεις στις οποίες πρέπει να απαντήσετε. Σε γενικές γραμμές, το τεστ θα πρέπει να διαρκεί λιγότερο από τρία λεπτά για να ολοκληρωθεί. Θα πρέπει να σημειώσετε ότι το περιεχόμενο προορίζεται μόνο για εκπαιδευτικούς σκοπούς Πόσο Πιθανό Είναι Bitcoins Να Αυξηθεί. Το περιεχόμενο αυτού του τεστ δεν αποτελεί οικονομική συμβουλή και η ακρίβεια των απαντήσεών σας δεν μπορεί να εγγυηθεί. Αν και οι απαντήσεις είναι ανώνυμες, θα χρησιμοποιηθούν για ερευνητικούς σκοπούς.\nΤο τεστ γνώσεων κρυπτονομισμάτων είναι ένα διαδραστικό τεστ που περιλαμβάνει πέντε δηλώσεις και απαιτεί αξιολόγηση της καθεμιάς. Το τεστ θα πρέπει να διαρκέσει περίπου τρία λεπτά για το μέσο άτομο. Τα αποτελέσματα του τεστ δεν προορίζονται να χρησιμοποιηθούν για οικονομικούς σκοπούς και δεν θα πρέπει να βασίζονται σε αυτά. Τα αποτελέσματα του τεστ Cryptocurrencies in είναι ανώνυμα, αλλά μπορούν να χρησιμοποιηθούν για ερευνητικούς σκοπούς Πόσο Πιθανό Είναι Bitcoins Να Αυξηθεί. Εάν έχετε οποιεσδήποτε αμφιβολίες, μπορείτε να επικοινωνήσετε με τους προγραμματιστές και να ζητήσετε ένα δωρεάν demo.\nΗ εμφάνιση της τεχνολογίας blockchain αποτελεί σημαντική δύναμη στην ανάπτυξη λογισμικού και οι δοκιμές σε blockchains παρουσιάζουν ενδιαφέροντες περιορισμούς. Ενώ υπάρχει ένα ευρύ φάσμα σεναρίων δοκιμών, υπάρχουν μερικές βασικές διαφορές μεταξύ των δοκιμών κρυπτονομισμάτων. Δεν είναι όλοι οι τύποι συναλλαγών κρυπτονομισμάτων ίδιοι. Ορισμένες απαιτούν από τον προγραμματιστή να χρησιμοποιήσει ένα πορτοφόλι, ενώ άλλες μπορούν να χρησιμοποιήσουν ανταλλακτήρια. Παρ’ όλα αυτά, όλες αυτές οι δοκιμές έχουν έναν κοινό στόχο: τη διασφάλιση μιας ομαλής εμπειρίας χρήστη. Θέλετε να διαβάσετε περισσότερα για: Τιμή Bitcoin 10 12 2021\nPreviousΦυσική Αγορά Των Κρυπτονομισμάτων 2022\nNextΜετοχές Ethereum Σύσταση 2022


μπαταρια αυτοκινητου Varta Black Dynamic C14 Μπαταρίες κλειστού τύπου\nVarta Black Dynamic C14\nΜπαταρία αυτοκινήτου Varta Black Dynamic C14 - 12V 56 Ah - 480CCA A(EN) εκκίνησης, για ποιοτική ισχύ και εγγύηση μακροζωίας.\nC14 Νέο προϊόν\nΧωρητικότητα (AH) 56\nAmp Εκκίνησης (EN) 480\nΜήκος (χιλ.) 242\nΣειρά Varta Black Dynamic\nΚωδ. αναφοράς: C14\nΑν ψάχνετε για ισορροπία μεταξύ τιμής και υψηλής ποιότητας οι VARTA® Black Dynamic είναι η ιδανική επιλογή για να καλύψει τις ενεργειακές απαιτήσεις του αυτοκινήτου σας και να σας κρατήσει στο δρόμο για χρόνια. Επιλέξτε VARTA® Black Dynamic, μία μάρκα που αντιπροσωπεύει την τελευταία τεχνολογία, την καινοτομία και την εμπιστοσύνη.\nBlack Dynamic Βασικά πλεονεκτήματα\nΑξιόπιστη επιλογή για όλα τα αυτοκίνητα με συμβατικές απαιτήσεις ενέργειας\nΤεχνολογία Labyrinth Lid για μπαταρία που δε χρειάζεται συντήρηση και για επιπλέον ασφάλεια.\nΤο πλέγμα PowerFrame® προσφέρει αξιόπιστη ενέργεια ψυχρής εκκίνησης και απόδοση μακράς διαρκείας\nΚατασκευασμένη με τις υψηλότερες ευρωπαϊκές προδιαγραφές\nΓιατί VARTA® Black Dynamic;\nΠελάτες παγκοσμίως εμπιστεύονται τις μπαταρίες VARTA® Black Dynamic από την Johnson Controls Power Solutions. Οι μπαταρίες VARTA® Black Dynamic παρέχουν μεγαλύτερη διάρκεια ζωής, μικρότερη διάβρωση και χαμηλότερο κόστος απόκτησης.


Από τον Μητροπολίτη Ιερώνυμο τελέστηκε ο αγιασμός στο Μουσικό Σχολείο παρουσία του δημάρχου Απ. Καλογιάννη (φωτο – βίντεο) | SkiathosTV|Σκιαθος|Μαγνησία|Θεσσαλία|Ελλάδα\nΑπό τον Μητροπολίτη Ιερώνυμο τελέστηκε ο αγιασμός στο Μουσικό Σχολείο παρουσία του δημάρχου Απ. Καλογιάννη (φωτο – βίντεο)\nΞεκίνησε με την τέλεση του αγιασμού από τον Μητροπολίτη Λαρίσης και Τυρνάβου Ιερώνυμο, η νέα σχολική χρονιά στο Μουσικό Σχολείο Λάρισας, παρουσία του δημάρχου Λαρισαίων κ. Απόστολου Καλογιάννη. Το παρόν έδωσε από πλευράς Περιφέρειας Θεσσαλίας ο Γραμματέας Περιφερειακού Συμβουλίου κ. Κώστας Καλαμπάκας.\nΟ αγιασμός τελέστηκε κανονικά με τη παρουσία όλων των μαθητών στον προαύλειο χώρο, με τον δήμαρχο να εύχεται καλή σχολική χρονιά σε μαθητές και εκπαιδευτικούς κάτω από αυτές τις ιδιαίτερες συνθήκες λόγω της πανδημίας.\nΘυμίζουμε πως με πιστοποιητικά εμβολιασμού, αποδεικτικά νόσησης ή τις σχολικές κάρτες έφτασαν από το πρωί στα σχολεία οι μαθητές όλων των βαθμίδων .\nΤόσο ο Μητροπολίτης όσο και ο δήμαρχος έκαναν αναφορά στην απαραίτητη για την υγεία όλων μας, τήρηση των μέτρων προστασίας από τον κορωνοϊό. Ο κ. Καλογιάννης αναφέρθηκε επίσης και στην μεγάλη προσπάθεια που έγινε προκειμένου για να αποκατασταθούν ζημιές από τον σεισμό σε όλα τα σχολεία στην ώρα τους.\nαγιασμος σχολείου Λάρισα Μουσικό Σχολείο\nΠροηγούμενο άρθρο“Δεν έχω κάνει το εμβόλιο και ούτε πρόκειται να το κάνω ποτέ”\nΕπόμενο άρθροΧωρίς νερό αύριο Τρίτη αυτοί οι δρόμοι στη Λάρισα –


ΠΟΛΙΤΙΚΗ ΕΝΗΜΕΡΩΣΗ: 03/23/12\nΣυγκεκριμένα στις 03.00 τα ξημερώματα της Κυριακής οι δείκτες των ρολογιών θα πρέπει να μετακινηθούν μία ώρα μπροστά και να δείξουν 04.00. Η θερινή ώρα θα ισχύσει μέχρι την τελευταία Κυριακή του Οκτωβρίου, οπότε επανέρχεται η χειμερινή ώρα.\nΣτις αρχές του 2013 αναμένει το Φανάρι να ανοίξει η Θεολογική Σχολή της Χάλκης\nΟ Γ.Παπανδρέου συνοδευόμενος από τη σύζυγό του Άντα, με τον Οικουμενικό Πατριάρχη Βαρθολομαίο, στο Φανάρι (Φωτογραφία: ΑΠΕ )\nΤην εκτίμηση ότι «στις αρχές του επομένου έτους, μπορούμε να ελπίζουμε ότι θα ανοίξει η Θεολογική Σχολή» εξέφρασε ο Οικουμενικός Πατριάρχης Βαρθολομαίος, ο οποίος είχε συνάντηση με τον πρόεδρο της Σοσιαλιστικής Διεθνούς Γιώργος Παπανδρέου.\nΤη διαβεβαίωση ότι θα στηρίξει το ΠΑΣΟΚ και την ηγεσία του στην προεκλογική μάχη έδωσε ο Χρ. Παπουτσής, έπειτα από την πρώτη συνάντηση που είχε με τον Ευ. Βενιζέλο μετά τις εσωκομματικές εκλογές του κινήματος. «Όπως ήμουν πάντα στην πρώτη γραμμή, έτσι και πάλι θα είμαι στην...\nπρώτη γραμμή και σε αυτόν τον αγώνα», ανέφερε χαρακτηριστικά ο κ. Παπουτσής, τονίζοντας ότι το ΠΑΣΟΚ είναι η πολιτική δύναμη «που μπορεί να εγγυηθεί την ενότητα της ελληνικής κοινωνίας».\nΟ Φίλιππος Σαχινίδης τοποθετείται πάνω στο θέμα του ευρώ: Φταίει ο Σημίτης που μας έβαλε !\nΔιαβάζουμε στο zoomnews:\nΑίσθηση έχει προκαλέσει το πανηγυρικό “άδεισμα” του νέου υπουργού Οικονομικών, Φίλιππου Σαχινίδη, στον πρώην πρωθυπουργό Κώστα Σημίτη.\nΟ Σαχινίδης, διαφοροποιούμενος από την κεντρική πολιτική θέση του ΠΑΣΟΚ για το έλλειμμα, είπε ότι το πρόβλημα δεν δημιουργήθηκε το 2009 επί κυβέρνησης ΝΔ, αλλά ξεκινάει από το 2001, όταν η χώρα μπήκε στην Ευρωζώνη.\nΌπως επεσήμανε ο Σαχινίδης το έλλειμμα του ισοζυγίου τρεχουσών συναλλαγών αλλά και το έλλειμμα κρατικού προϋπολογισμού κινούνταν πολύ πάνω από το 3%, γεγονός που απεκρύβη σκόπιμα αφ’ ενός για να μπούμε στην ΟΝΕ και αφετέρου για να οργανώσουμε τους Ολυμπιακούς Αγώνες.\nΣημειωτέο ότι εκείνη την περίοδο διοικητής της Τράπεζας της Ελλάδος ήταν ο σημερινός πρωθυπουργός Λουκάς Παπαδήμος.\nΌπως γράφει σήμερα ο Ε.Τ. ο Σαχινίδης διαφοροποιήθηκε και για το θέμα της απογραφής λέγοντας ότι δεν ήταν αυτή τo πρόβλημα αλλά το τι δέχθηκε τελικά η Eurostat στην απογραφή και μετά το αναθεώρησε, ενώ υποστήριξε ότι δεν έπρεπε να βγούμε από την επιτήρηση το 2007।\nΣε μερικές εβδομάδες θα ανακοινώσουμε τις εταιρείες που θα αναλάβουν να κάνουν σεισμικές έρευνες στη χώρα (Ιόνιο και νότια της Κρήτης), ενώ μέχρι το τέλος του χρόνου θα έχουμε τα πρώτα γεωτρύπανα στην διαδικασία έρευνας για εξόρυξη στα οικόπεδα που έχουμε ήδη προκηρύξει (Πατραϊκός, Ιωάννινα, Κατάκολο), δήλωσε ο...\nυπουργός Περιβάλλοντος, Ενέργειας και Κλιματικής Αλλαγής Γιώργος Παπακωνσταντίνου, στο πλαίσιο ημερίδας για θέματα περιβαλλοντικής αδειοδότησης.\nΑπαντώντας σε ερώτηση για πιθανές «δοσοληψίες», ο υπουργός ανέφερε ότι «όσο υπάρχει μια πολύπλοκη διαδικασία, η οποία κρατά πολύ χρόνο, τόσο βεβαίως ενθαρρύνεται η συναλλαγή και η διαφθορά» και πρόσθεσε: «Με τις αλλαγές που κάνουμε, με την πλήρη ηλεκτρονικοποίηση του συστήματος, με την ηλεκτρονική ταυτότητα του έργου, που θα είναι έτοιμη σε μερικούς μήνες, δίνουμε ένα πολύ σημαντικό χτύπημα σε οποιαδήποτε συναλλαγή και διαφθορά»...\nΟΥΑΣΙΓΚΤΟΝ. Ο Αμερικανός πρόεδρος, Μπαράκ Ομπάμα, ως είθισται, τίμησε και φέτος την εθνική επέτειο της 25ης Μαρτίου, με ειδική τελετή στο Λευκό Οίκο, που έγινε χθες.\nομογενείς και διπλωματικοί, ενώ στο ομογειανό ακροατήριο απευθύνθηκε ο Πρόεδρος και ο Αρχιεπίσκοπος.\nΣτη φωτογραφία ο Αμερικανός πρόεδρος . έχοντας δίπλα του τον αντιπρόεδρο Τζο Μπάιντεν και τον Αρχιεπίσκοπο κ. Δημήτριο.\nΆρα, το ευρώ το πληρώσαμε με τις ασφαλιστικές εισφορές τις δικές μας και των πατεράδων μας। Για το πάρτυ της προηγούμενης δεκαετίας κάποιοι κράταγαν λογαριασμό, ενώ ο εκτελεστής κ. Παπαδήμιος επέστρεψε απλά για να τον πληρώσει, ώστε να εξασφαλίσει μερικά χρόνια ακόμα στο ευρώ. Φυσικά, όταν σε λίγα χρόνια χρειαστεί να πληρώσουμε και πάλι τα επόμενα για την παραμονή μας στο ευρώ, τότε πολύ απλά δε θα υπάρχουν και πολύ απλά οι “φίλοι” Ευρωπαίοι θα μας διώξουν κακήν κακώς…\nΣαμαράς προς Ραχόι: Πρέπει να παταχθεί η λαθρομετανάστευση\nΣτη σημασία της ανάπτυξης για έξοδο από την κρίση των χωρών του νότου επικεντρώθηκαν Αντώνης Σαμαράς και Μαριάνο Ραχόι στη σημερινή τους συνάντηση. Ο πρόεδρος της Νέας Δημοκρατίας ο οποίος πραγματοποιεί τετραήμερη επίσκεψη στην Ισπανία και την Πορτογαλία υπογράμμισε ότι χωρίς τη λήψη αναπτυξιακών μέτρων «καμία χώρα δεν πρόκειται να βγει από αυτή τη βαθιά οικονομική κρίση».\nΧαρακτηρίζοντας τη συζήτηση με τον ισπανό πρωθυπουργό «ζεστή και ουσιαστική» εξήγησε ότι συζήτησαν και για το θέμα της λαθρομετανάστευσης το οποίο πρόσθεσε «αποτελεί ένα τεράστιο πρόβλημα που πρέπει να παταχθεί».\n«Και οι δύο συμφωνούμε ότι η λαθρομετανάστευση, πλέον, δημιουργεί προβλήματα απίστευτα σε όλους τους λαούς στη Νότια Ευρώπη. Προβλήματα τα οποία απειλούν την ίδια την κοινωνική μας συνοχή. Και στην υπόθεση αυτή θα υπάρχουν σύντομα εξελίξεις», σημείωσε.\nΑύριο ο κ। Σαμαράς, αναχωρεί για την Πορτογαλία, όπου, την Κυριακή, θα συναντηθεί με τον Πρωθυπουργό της χώρας Πέδρο Κοέλιο.\nΒελτίωση της εικόνας του ΠΑΣΟΚ\nΟ Ευ.Βενιζέλος είναι μπροστά από τον Αντ.Σαμαρά στο ερώτημα για τον καταλληλότερο πρωθυπουργό (Φωτογραφία: ΑΠΕ )\nΑπό το http://santoriniostypos.blogspot.com/\nΗ ίδια είχε γνωστοποιήσει εξ αρχής τη θέση της σε συνάρτηση με τη ληφθείσα απόφαση του κ. Κουβέλη. Αναφορικά με τη συγκεκριμένη στάση της υποστήριξε, “Μετά τις τελευταίες εξελίξεις και την πορεία που...\nαποφάσισε να τραβήξει η ΔΗΜ.ΑΡ., δεν θα μπορέσω να υπερασπιστώ τη νέα μας ταυτότητα ούτε σε εθνικό επίπεδο, πόσο δε μάλλον σε τοπικό. Αποχωρώ από το κόμμα και χωρίς μικροψυχία εύχομαι, για το καλό των πολλών, να κάνω εγώ λάθος. Και βέβαια ισχύει ότι στα θέματα που θα έχουμε κοινές απόψεις, θα τα υπερασπίζομαι όπως πάντα”.\nΗ Γ. Βαρελά , χημικός μηχανικός και υπάλληλος του Δήμου Σύρου Ερμούπολης, υπήρξε μέλος της Κεντρικής Πολιτικής Επιτροπής γραμματέας της Ν.Ε. Κυκλάδων του Συνασπισμού που ακολούθησε την Ανανεωτική Πτέρυγα και εντάχθηκε στη ΔΗΜΑΡ, αμέσως μετά την ίδρυσή της.\nΣε ρεπορτάζ σε τοπικά έντυπα και ιστοσελίδες αναφέρεται ως φαβορί για υποψήφια της ΔΗΜΑΡ στις Κυκλάδες «πριν όμως ξεκινήσει το φλερτ της Δημοκρατικής Αριστεράς με τον Γιώργο Παπαμανώλη».\nΣτη Δ' Ελληνική Δημοκρατία με κλειστά επαγγέλματα κ.Διαμαντοπούλου;\nΜε αφορμή τις εσωκομματικές εκλογές του ΠΑΣΟΚ, η τότε Υπ.Παιδείας Άννα Διαμαντοπούλου δημοσίευσε μια πλατφόρμα ιδεών με τον τίτλο "Στο δρόμο για τη Δ' Ελληνική Δημοκρατία". Μιας και μ' αρέσει να κρίνω τους πολιτικούς κι από τις ιδέες τους, θυμίζω ένα απόσπασμα από τη συγκεκριμένη πλατφόρμα:\nΟι μισθοί μειώνονται αλλά οι υποχρεώσεις των πολιτών παραμένουν σταθερές. Χρειαζόμαστε άμεσο επιχειρησιακό σχέδιο για το χτύπημα των καρτέλ και των μεσαζόντων, καθώς και για το πλήρες άνοιγμα των κλειστών επαγγελμάτων. Αυτές οι μεταρρυθμίσεις, αν...\n...εφαρμοστούν σωστά, θα μειώσουν σημαντικά τις τιμές σε καταναλωτικά αγαθά και υπηρεσίες και θα βοηθήσουν σημαντικά τον πολίτη.\nΣήμερα, η Άννα Διαμαντοπούλου είναι πια υπουργός Ανάπτυξης και υποθέτω ότι κατανοεί ακόμα καλύτερα την ανάγκη της πλήρους απελευθέρωσης των κλειστών επαγγελμάτων. Παρ' όλα αυτά, δεν διάβασα κάπου κάποια αντίδραση της για το νομοσχέδιο-έκτρωμα που κλείνει ξανά την αγορά των ταξί.\nΘα το ψηφίσει η κ।Διαμαντοπούλου στη Βουλή; Θεωρεί ότι ταιριάζει στη "μεταρρυθμιστική" της αντίληψη;\nMε κλειστά επαγγέλματα η Νέα Ελληνική Ανόρθωση;\nΛίγο μετά την επιστροφή του στο άρμα του Ευάγγελου Βενιζέλου, ο Ανδρέας Λοβέρδος κάλεσε "συντρόφους" και δημοσιογράφους και τους παρουσίασε το σχέδιο του για τη "Νέα Ελληνική Ανόρθωση". Μεταξύ άλλων τόνισε:\nΗ πολιτική προστασία των κλειστών επαγγελμάτων επέτρεψε στις συντεχνίες να μονοπωλούν και να υπερτιμολογούν το προϊόν τους στην αγορά.\nΧθες, κατά τη διάρκεια του υπουργικού συμβουλίου, δεν προέκυψε κάποια διαφωνία...\n...του με το νομοσχέδιο-έκτρωμα του Μάκη Βορίδη με το οποίο προστατεύεται η συντεχνία των ιδιοκτητών ταξί.\nΘα εξηγήσει ο κ।Λοβέρδος στους ψηφοφόρους του τους λόγους που τον οδηγούν στην πολιτική προστασία των κλειστών επαγγελμάτων η οποία κι επιτρέπει στις συντεχνίες να μονοπωλούν και να υπερτιμολογούν το προϊόν τους στην αγορά;\nΞοδέψαμε χιλιάδες λέξεις για να διαφωνήσουμε ή να συμφωνήσουμε για το ακροδεξιό παρελθόν του Μάκη Βορίδη και φαίνεται ότι δεν έχουν πολλοί το κουράγιο να ασχοληθούν με το παρόν του.\nΕίτε λοιπόν ο σημερινός υπουργός Υποδομών ήταν (ή είναι) φασίστας είτε ήταν ένας παρεξηγημένος "ακτιβιστής" της Δεξιάς, το μόνο σίγουρο είναι ότι ανήκει στην κατηγορία των Μαυρογιαλούρων πολιτών, στην κατηγορία εκείνων που δίνουν τη μάχη στο πλευρό...\n...των συντεχνιών υπέρ του να μην αλλάξει τίποτα.\nΜε το νομοσχέδιο που κατέθεσε χθες για τα ταξί, ουσιαστικά προβλέπεται όχι μόνο η προστασία του κλειστού επαγγέλματος των ταξί αλλά και η δημιουργία νέων κλειστών επαγγελμάτων καθώς τα νέα είδη των ταξί θα μπορούν να τα λειτουργούν μόνο όσοι σήμερα διαθέτουν άδεια.\nΤο δώρο που κάνει στο Θύμιο Λυμπερόπουλο και στους λοιπούς είναι τεράστιο। Θα το διαπιστώσουμε όλοι στους αυξημένους σταυρούς που θα λάβει στις προσεχείς εκλογές...\nΌταν η Ελλάδα είχε ηγέτη που φορούσε παντελόνια κι όχι… ροζ στριγκάκια\nΚατόπιν, ο κ. Δημητρακόπουλος δήλωσε ότι δεν δέχεται να είναι συνυποψήφιος με τον Μάκη Γιομπαζολιά στην Α’ Αθήνας.\n«…είναι προφανές ότι ο Μ. Γιομπαζολιας δεν μπορεί να είναι συνυποψήφιος με τους προερχόμενους απο τη Δημοκρατική Αριστερά συντρόφους και συντρόφισσες\n«Σε κάθε περίπτωση, προσωπικά δεν δέχομαι να είμαι συνυποψήφιος με τον Μάκη Γιομπαζολιά στην Α’ Αθήνας. Υπάρχουν όρια ακόμη και στην ανοχή, και τα όρια αυτά ξεπεράστηκαν» καταλήγει।\nΣυνέντευξη στο Γερμανικό Πρακτορείο\nO πρόεδρος της ΓΣΕΕ Γ.Παναγόπουλος (Φωτογραφία: Eurokinissi )\nEκλογές το συντομότερο, δήλωσε η Αλ.Παπαρήγα μετά τη συνάντηση με τον πρωθυπουργό\nΙδιαίτερη αναφορά στις παρελάσεις\nΟ πρωθυπουργός με την Αλέκα Παπαρήγα (Φωτογραφία: APE )\nΤην ανάγκη να γίνουν το συντομότερο δυνατόν οι εκλογές υπογράμμισε η Αλέκα Παπαρήγα, εξερχόμενη του Μεγάρου Μαξίμου, όπου είχε συνάντηση με τον Λουκά Παπαδήμο.\nΗ γγ του ΚΚΕ δεν θέλησε να μπει στη λογική των ημερομηνιών για την προσφυγή στην κάλπη, ενώ έκανε ιδιαίτερη αναφορά στις προβοκάτσιες που στήνονται με αφορμή τις παρελάσεις.\nΠροσωρινή Διοικούσα Επιτροπή...\n• Κυριακή (Βούλα) Τεκτονίδου, Βουλευτής Α' Θεσσαλονίκης\nΑΠΟ ΤΗΝ ΑΧΑΪΑ ΤΑ ΠΡΩΤΑ ΜΕΛΗ ΤΟΥ ΚΟΜΜΑΤΟΣ:\nΑυδής Ηλίας οικονομολόγος, Κυριακόπουλος Αγαμέμνων πρώην αντιδήμαρχος, Λιάπης Βασίλειος πρόεδρος Αγροτικού Συνεταιρισμού Άλσους Αιγιάλειας, Μανουδάκης Μανώλης δημοτικός σύμβουλος Δυτικής Αχαΐας, Μπάρλας Παντελής, πρώην διευθυντής Γυναικολογικής Κλινικής «Αγ. Ανδρέα», Μπέλλας Αθανάσιος γενικός διευθυντής ΕΟΜΜΕΧ, Μπορονικολός Κωνσταντίνος ιδρυτικό μέλος Οικονομικού Επιμελητηρίου Ελλάδος, Μπούντης Αναστάσιος καθηγητής Πανεπιστημίου, Παντελή Χαρά πρώην δημοτική σύμβουλος Πάτρας, Ράλλης Αργύριος συνταξιούχος, Σακελλάριος Μάριος δικηγόρος, Τσιμάρα Βασιλική πρώην νομαρχιακή σύμβουλος, Τσιμάρας Χάρης ξενοδόχος, Φιλιππάτος Δημήτρης πρώην αντινομάρχης...\nΕλεύθερο το ψήσιμο άρτου\nΜε παρέμβαση της Κομισιόν που απείλησε με προσφυγή κατά της Ελλάδας\nΗ Ευρωπαϊκή Επιτροπή ωστόσο εκτίμησε ότι αυτή η μείωση δεν λαμβάνει υπόψη την ιδιαιτερότητα και τα ειδικά χαρακτηριστικά των ενδιάμεσων προϊόντων αρτοποιίας και απεύθυνε αιτιολογημένη γνώμη στην Ελλάδα λόγω δημιουργίας, με την ισχύουσα νομοθεσία, εμποδίων στην ελεύθερη κυκλοφορία και στο εμπόριο των εν λόγω προϊόντων। Μετά την εκπνοή της προθεσμίας απάντησης της χώρας μας στην αιτιολογημένη γνώμη η Ευρωπαϊκή Επιτροπή αποφάσισε την κίνηση διαδικασίας για παράβαση του κοινοτικού δικαίου, με άσκηση προσφυγής κατά της Ελληνικής Δημοκρατίας ενώπιον του Δικαστηρίου της ΕΕ. Ως εκ τούτου, και προκειμένου να αποφευχθεί η καταδίκη της Ελλάδος από το ΔΕΕ, προτείνεται η ρύθμιση του παρόντος άρθρου με την οποία εναρμονίζεται το ελληνικό δίκαιο με τις επιταγές της κοινοτικής νομοθεσίας και νομολογίας.\nBlack list με τους δικαιούχους ετοιμάζει το υπουργείο Υγείας\n«Black list» καταρτίζει το υπουργείο Υγείας σε ό,τι αφορά τους δικαιούχους προνοιακών επιδομάτων. Σε αυτήν περιλαμβάνονται ήδη τα ονόματα των 36.000 ατόμων που ενώ ελάμβαναν επιδόματα, δεν προσήλθαν για απογραφή σύμφωνα με τη διαδικασία που προέβλεπε ο νόμος. Πηγές του υπουργείου Υγείας, ωστόσο, εκτιμούν ότι η λίστα αυτή θα… διπλασιαστεί, φτάνοντας τους 75.000 μαϊμού – δικαιούχους.\nΣύμφωνα με πληροφορίες, για την άμεση και ταχεία νομική διευθέτηση του θέματος εξετάζεται η λύση της επιστράτευσης ελευθεροεπαγγελματιών δικηγόρων। Βάσει αυτού του σεναρίου, η τελική black list με τους δήθεν δικαιούχους, που εισέπρατταν τα επιδόματα, θα δοθεί σε εταιρίες δικηγόρων ή σε μεμονωμένους δικηγόρους ώστε να προχωρήσει γρήγορα η διαδικασία, δικαστικά ή εξωδικαστικά. Σε ό,τι αφορά τις αμοιβές των δικηγόρων, το υπουργείο Υγείας προσανατολίζεται στην παραχώρηση ποσοστού σε κάθε δικηγόρο ανάλογα με την αποζημίωση που θα επιτύχει για το ελληνικό δημόσιο.\n“Μυρίζει” κατάργηση του οικογενειακού αφορολόγητου\nΑν και το υπουργείο Οικονομικών καθησυχάζει …\nΠαρόλα αυτά στο οικονομικό επιτελείο γνωρίζουν ότι πολλοί μεγαλοϊδιοκτήτες, εκμεταλλευόμενοι τα παραθυράκια του νόμου, «μοίραζαν» τα ακίνητα στα μέλη της οικογένειας, για να μην ξεπερνούν το ατομικό όριο περιουσίας και να «οχυρώνονται» πίσω από τα μέλη της οικογένειάς τους।\nΑκόμη μια μέρα απίστευτης ταλαιπωρίας για τους ασφαλισμένους του ΝΑΤ, που συνωστίζονται μέσα και έχουν σχηματίσει ουρές έξω από τον Οίκο Ναύτου στην πλατεία Τερψιθέας στον Πειραιά. Οι ασφαλισμένοι πηγαίνουν να καταθέσουν αποδείξεις και δικαιολογητικά, προκειμένου να πάρουν τα χρήματά τους για τα φάρμακα που έχουν αγοράσει, καθώς οι φαρμακοποιοί έχουν διακόψει την πίστωση στα περισσότερα ασφαλιστικά ταμεία.\nΧθες, Πέμπτη, εκατοντάδες ασφαλισμένοι βρέθηκαν στον Οίκο Ναύτου και μέχρι το μεσημέρι είχαν εξυπηρετηθεί από το ταμείο περισσότερα από 1.000 άτομα.\nΤην Πέμπτη η πρόεδρος του Οίκου Ναύτου, Μαρία Δίπλα, μετά από συνεννόηση με τον πρόεδρο του ΝΑΤ, Χρήστο Φωτίου και τον γενικό γραμματέα Ναυτιλίας Νικόλαο Λίτινα, είχε δηλώσει ότι επρόκειτο να αποσταλεί επιταγή προς τον Φαρμακευτικό Σύλλογο Πειραιά, προκειμένου να καλυφθούν οι χρωστούμενες πιστώσεις προς τα φαρμακεία.\nΕπίσης, είχε αναφέρει ότι έχει ζητηθεί να γίνει από το ΝΑΤ τις επόμενες ημέρες και η καταβολή των υπόλοιπων πιστώσεων προς τρίτους, που αφορούν νοσοκομεία και ιδιώτες γιατρούς.\nΑυξάνονται οι εισφορές - καταργούνται οι απαλλαγές\nΠολυνομοσχέδιο - "σκούπα", "φωτιά και λάβρα" για εργαζομένους και εργοδότες\n"Πακέτο" μισθοί, εισφορές και φόροι στην τράπεζα\nΚάθε μήνα αντί κάθε δύο μήνες θα υποχρεώνονται στο εξής οι εργοδότες να υποβάλλουν Αναλυτικές Περιοδικές Δηλώσεις - σύμφωνα με το νομοσχέδιο σκούπα του Υπουργείου Εργασίας που εγκρίθηκε από το υπουργικό συμβούλιο- ώστε να ελέγχεται η αντιστοιχία μισθών και εισφορών προκειμένου να μην ζημιώνονται τα ταμεία. (Διαβάστε εδώ το σχετικό ρεπορτάζ: )\nΑν και οι δύο γονείς απασχολούνται στον ίδιο εργοδότη, αποφασίζουν με κοινή συμφωνία, κάθε φορά, ποιός από τους δύο θα κάνει πρώτος χρήση αυτού του δικαιώματος και για πόσο χρονικό διάστημα।\nΒαρύ κλίμα για τον αναπληρωτή υπουργό Άμυνας Γιάννη Ραγκούση, διαμορφώνεται στο εσωτερικό του ΠΑΣΟΚ, με αφορμή την στάση που κράτησε στην υπόθεση των ταξί. Ο Βενιζέλος τα...\nέχει πάρει στο κρανίο με τον βουλευτή Επικρατείας του ΠΑΣΟΚ. Μάλιστα, πληροφορίες αναφέρουν ότι στις διαρροές που έγιναν από την Ιπποκράτους προς τις εφημερίδες, φαίνονταν δια γυμνού οφθαλμού οι αποστάσεις από το αντάρτικου Ραγκούση. Οι καλά γνωρίζοντες το παρασκήνιο της σημερινής μέρες, προβλέπουν μια δύσκολη Παρασκευή, σε επίπεδο αρνητικής δημοσιότητας για τον πανίσχυρο υπουργό των κυβερνήσεων Παπανδρέου.\nΣτις αρχές του 2013 αναμένει το Φανάρι να ανοίξει ...\nΟ Φίλιππος Σαχινίδης τοποθετείται πάνω στο θέμα το...\nΤα πρώτα γεωτρύπανα σε Πατραϊκό, Ιωάννινα, Κατάκολ...\nΣαμαράς προς Ραχόι: Πρέπει να παταχθεί η λαθρομετα...\nΣτη Δ' Ελληνική Δημοκρατία με κλειστά επαγγέλματα ...\nΣυνέντευξη της Προέδρου της "Κοινωνικής Συμφωνίας"...\n«Δεν θέλουμε χρήματα, μόνο αέρα να ανασάνουμε» λέε...\nEκλογές το συντομότερο, δήλωσε η Αλ.Παπαρήγα μετά ...\nΑΧΑΪΑ: Ποια είναι τα πρώτα μέλη της "Κοινωνικής Συ...\nΑπίστευτη ταλαιπωρία για τους ασφαλισμένους του ΝΑ...


Τα βήματα στην εγκατάσταση ενός οπωρώνα › ΑΓΡΟΦΥΛΛΙΔΑ\nα ) Θερμοκρασίες ψύχους : Να ικανοποιούν τις ανάγκες των καρποφόρων δέντρων για τη διακοπή του ληθάργου τους και την ομαλή βλάστησή τους την επόμενη άνοιξη.\nβ ) Ελάχιστες χειμερινές θερμοκρασίες : ανάλογα με την ικανότητα επιβίωσης των καρποφόρων δέντρων σε πολύ χαμηλές θερμοκρασίες.\nγ ) Ημέρες απαλλαγμένες παγετού και μονάδες θερμότητας : Ο αριθμός των ημερών μεταξύ του τελευταίου παγετού της άνοιξης και της πρώτης παγωνιάς του φθινοπώρου καθώς και ο αριθμός των μονάδων θερμότητας στις οποίες εκτίθενται τα δέντρα, περιορίζει την καλλιέργεια των καρποφόρων δέντρων ανάλογα με τις ανάγκες τους.\nδ ) Επίδραση υδάτινων όγκων στη θερμοκρασία : Η θάλασσα και οι μεγάλες λίμνες βελτιώνουν τη θερμοκρασία των γύρω περιοχών ( τέλη φθινοπώρου - χειμώνα παράγουν θερμότητα, άνοιξη - καλοκαίρι απορροφούν θερμότητα ).\nα ) Σύσταση εδάφους : Οι καλύτεροι οπωρώνες είναι αυτοί που εγκαθίστανται σε :\nΣτις εκβολές ποταμών και σε εδάφη με πολύ ιλύ στις όχθες τους\nΣε βαθιά αλλουβιακά εδάφη που σχηματίζονται στην είσοδο φαραγγιών και καταλήγουν σε πεδιάδες\nΣε χαλικώδη ή αμμώδη εδάφη που στραγγίζουν πολύ καλά\nΟ υποψήφιος δενδροκαλλιεργητής θα πρέπει να προβεί στην ενέργεια της εδαφοανάλυσης.\nβ ) ph : Για τα περισσότερα καρποφόρα δέντρα το ph πρέπει να κυμαίνεται σε τιμές από 5,5 - 6,5. Διαφορετικά, πολλά στοιχεία μετατρέπονται σε ιόντα ή άλατα, οι ρίζες δεν μπορούν να απορροφήσουν οπότε και θα έχουμε ανάπτυξη τροφοπενικών συμπτωμάτων στα δέντρα.\nγ ) Ύψος υδατικού ορίζοντα : Πολλές φορές η εγκατάσταση δικτύου αποστράγγισης είναι αναγκαία όταν ο υδατικός ορίζοντας είναι κοντά στο έδαφος για την απομάκρυνση υπερβολικού νερού και κατέβασμα του υδατικού ορίζοντα.\nΑν είναι διαμορφωμένο σε αναβαθμίδες, τα άκρα πρέπει να είναι υπερυψωμένα για αποφυγή του φαινομένου της διάβρωσης. Επίσης, γίνεται κάλυψη του με φυτά με πλούσιο θυσσανώδες ριζικό σύστημα. Το ανάγλυφο του εδάφους καθορίζει τις αποστάσεις φύτευσης και την κατεύθυνση των σειρών όταν είναι για φύτευση με το σύστημα των ισοϋψών καμπυλών. Σε χαμηλές εστίες όπου συσσωρεύεται ψυχρός αέρας, χρειάζεται να επιλεγούν είδη και ποικιλίες ανάλογα με την ανθεκτικότητά τους και τις ανάγκες τους σε ψύχος.\nΙστορικό της προ φύτευσης τοποθεσίας\nΕίναι αναγκαία η γνώση της καλλιέργειας που προϋπήρξε στην τοποθεσία, γιατί μπορεί να χρειαστεί απολύμανση του εδάφους ή αν προϋπήρχε οπωρώνας, να απαιτείται αλλαγή είδους ή υποκειμένου.\nΑς αναλυθούν παρακάτω λοιπόν, οι ενέργειες που εκτελούμε κατά την διάρκεια της εγκατάστασης ενός οπωρώνα.\nΠροετοιμασία εδάφους : Δεν απαιτείται βαθιά άροση συνήθως πια για καλλιεργούμενα χωράφια εκτός αν συντρέχουν σοβαροί λόγοι, όπως υπεδάφιο αδιαπέραστο στρώμα. Απαιτούνται επανειλημμένες αναμοχλεύσεις και αφαιρέσεις φυτικών μερών προηγούμενης ''μολυσμένης καλλιέργειας''. Πριν την τελευταία αναμόχλευση πρέπει να σημάνουμε τις θέσεις και σε μια λωρίδα 1 - 1,5 m πλάτος, όπου στο μέσον να φυτευτεί το δέντρο, μπορούμε να σκορπίσουμε φωσφορούχα λιπάσματα, καλιούχα, αν απαιτείται από την εδαφολογική ανάλυση, και από πάνω τους κοπριά. Με την αναμόχλευση αυτά θα ενσωματωθούν και θα είναι διαθέσιμα στις ρίζες των φυτών για τα επόμενα χρόνια.\nΕπαναφύτευση : Είναι όταν εκριζώνουμε ένα οπωρώνα και επαναφυτεύουμε το ίδιο χωράφι με δέντρα. Συνήθη προβλήματα που πρέπει να αντιμετωπιστούν είναι η κόπωση του εδάφους από τοξίνες, εδαφογενείς ασθένειες, νηματώδεις και εξάντληση θρεπτικών στοιχείων. Αντιμετώπιση γίνεται με ανθεκτικά υποκείμενα ( GF677, ΕΜ9), απολύμανση ( οικονομικά ασύμφορη σήμερα ), με σπορά ετησίων φυτών για μερικά έτη, με φύτευση των νέων δέντρων σε σειρές που βρίσκονται στο μέσο του διαδρόμου της προηγούμενης καλλιέργειας, κ.λπ.\nΧάραξη - Σήμανση θέσεων : Γίνεται βάσει της τελικής ανάπτυξης του φυτού που θα φυτέψουμε και της διαμόρφωσης του.\nΕποχή φύτευσης : το Νοέμβριο σε ζεστές περιοχές, Φεβρουάριο – Μάρτιο σε ψυχρές περιοχές όπου υπάρχει κίνδυνος δυνατών παγετών το χειμώνα.\nΦύτευση : Οι οπές πρέπει να ανοίγονται μήνες πριν για να ηλιοαπολυμανθεί σχετικά το έδαφος ή συχνά πια δεν ανοίγονται οπές, αλλά με ειδικό αυλακωτήρα φυτεύονται τα δέντρα στην επιφάνεια του εδάφους με τη δημιουργία αναχώματος, δηλαδή, δημιουργείται ένα ''σαμάρι'' πάνω στο οποίο φυτεύονται τα δέντρα. Το ανάχωμα χρησιμοποιείται συχνά στις φυτεύσεις για την προστασία του λαιμού και των ριζών του δέντρου από εδαφογενείς ασθένειες, αλλά η αντιμετώπιση των ζιζανίων πρέπει να γίνει τα επόμενα χρόνια μόνο με χημικά ζιζανιοκτόνα ή εδαφοκάλυψη ή πιο δύσκολα, με χειροκίνητα χορτοκοπτικά.\nΦροντίδες μετά τη φύτευση : Περιλαμβάνουν την άμεση διαμόρφωση τους, την προστασία από εχθρούς και ασθένειες, την αντιμετώπιση ζιζανίων και την προστασία του κορμού από την ηλιακή ακτινοβολία, τα ζιζανιοκτόνα και από τυχόν ζωικούς κινδύνους. Η προστασία του κορμού γίνεται με βάψιμο του κορμού με λευκό πλαστικό εσωτερικού χώρου με ή χωρίς 2-4% βορδιγάλειο πολτό (β/β), κάλυψη με ειδικούς πλαστικούς νάρθηκες ( να μην '' κολλάνε '' στον κορμό αλλά να είναι '' χαλαροί '' επάνω του ) ή και για μια μόνο χρονιά, με νάρθηκα από χαρτόνι. Για την αντιμετώπιση των ζιζανίων χρησιμοποιούνται μεταφυτρωτικά ζιζανιοκτόνα χωρίς να βραχεί ο κορμός ή εδαφοκάλυψη με χαρτόνι ή πλεκτό μαύρο πλαστικό.\nΣυγκαλλιέργεια - Ενδιάμεσες φυτεύσεις : Μπορεί να γίνει φύτευση διπλάσιου αριθμού δέντρων επί της γραμμής από την τελική απόσταση των δέντρων, με σκοπό τη συγκομιδή περισσότερων καρπών τα πρώτα χρόνια του οπωρώνα και μετά από 4 - 6 έτη, να αφαιρεθεί κάθε δεύτερο δέντρο επί της σειράς. Δεν γίνεται συχνά αυτόλόγω υψηλού κόστους εγκατάστασης. Συγκαλλιέργεια με λαχανικά ή φυτά μεγάλης καλλιέργειας είναι συχνή και φέρει κάποιο εισόδημα τα πρώτα έτη στον παραγωγό. Τα συγκαλλιεργούμενα φυτά δεν πρέπει να φυτεύονται κοντά στη σειρά των δέντρων και πρέπει να χορηγούνται μεγαλύτερες ποσότητες νερού στον οπωρώνα. Άριστα φυτά για συγκαλλιέργεια αποτελούν τα χειμερινά και αυτά που δεν μεταφέρουν ασθένειες που βλάπτουν και τα δέντρα : όσπρια, κρεμμύδι, σκόρδο, καλαμπόκι, σταυρανθή. Συγκαλλιέργειες που λειτουργούν σε μικρούς οπωρώνες είναι για παράδειγμα , μια σειρά ελιές σε μεγάλο ύψος να προστατεύουν ( από τον άνεμο ) δύο σειρές εσπεριδοειδών και εναλλάξ μια σειρά ελιές και μια σειρά αμπέλι. Δεν επιτρέπονται για συγκαλλιέργεια με τα δέντρα οι ντομάτες, τα πεπονοειδή ( καρπούζι - πεπόνι ) και το βαμβάκι.


Μια ηλιόλουστη μέρα στη Νέα Κίο « Petros Nature Photography\n« Ο Χειμώνας πλησιάζει στη Γκιώνα…\nΜια Κυριακάτικη επίσκεψη στον υδροβιότοπο του Σχοινιά »\nΤην προηγούμενη Κυριακή βρέθηκα στον υγρότοπο της Νέας Κίου. Βρίσκεται ανάμεσα στη Νέα Κίο και στο Ναύπλιο και έχει δημιουργηθεί από δύο μικρά ποτάμια που εκβάλουν εκεί. Τον Ερασίνο και τον Ίναχο. Βρίσκεται σχετικά κοντά στην Αθήνα και προσφέρεται για ημερήσια εκδρομή σε συνδυασμό με επίσκεψη στο Ναύπλιο που αυτή την εποχή δεν έχει την κοσμοπλημμύρα του καλοκαιριού.\nΠήγα με την ελπίδα να παρατηρήσω και να φωτογραφίσω Λεπτομύτα (είναι καλό στη ζωή μας να βάζουμε ψηλούς στόχους :-)). Δυστυχώς δεν βρήκα καμία. Φαίνεται είχαν φύγει νωρίτερα μιας και φτάσαμε αρκετά πιο αργά από ότι υπολόγιζα 🙂\nΟ υγρότοπος φιλοξενούσε αρκετά είδη σε ικανοποιητικούς αριθμούς. Μάλιστα είχαν ήδη έρθει και τα πρώτα παπιά μιας και είδα μερικά Κιρκίρια αλλά και Πρασινοκέφαλες πάπιες. Οι πιο αξιοσημείωτες παρατηρήσεις ήταν 2 Λευκοσκαλίδρες, 5 Αμμοσφυριχτές, δύο νεαροί Ροδοπελεκάνοι και ένας Σιγλίγουρος. Μέτρησα επίσης τουλάχιστον 12 Τουρλίδες ενώ όλα τα συνήθη παρυδάτια ήταν εκεί με τους Κοκκινοσκέληδες να είναι το πολυπληθέστερο είδος. Επίσης αρκετοί Λευκοτσικνιάδες, Σταχτοτσικνιάδες και λιγότεροι Κρυπτοτσικνιάδες και Αργυροτσικνιάδες.\nΤο μόνο αρνητικό στον υγρότοπο είναι ότι το φως είναι κόντρα σχεδόν καθ’ όλη τη διάρκεια της ημέρας. Το καλύτερο που μπορεί να σου τύχει είναι να υπάρχει συννεφιά αλλιώς η λήψη αξιοπρεπών φωτογραφιών γίνεται πολύ δύσκολη. Δυστυχώς παρά το βροχερό καιρό σε ολόκληρη σχεδόν τη χώρα, στη Νέα Κίο υπήρχε ένας λαμπερός ήλιος που ήταν ότι έπρεπε για βόλτα, αλλά όχι και για φωτογράφιση στον υγρότοπο.\nΟι Λευκοσκαλίδρες κάποια στιγμή πλησίασαν πάρα πολύ, αλλά παρά το φλας και τις εκκλήσεις μου κάποιο συννεφάκι να σκεπάσει τον ήλιο, οι λήψεις δεν με ικανοποίησαν και πολύ. Μετά από 3 ώρες έφυγα και συνεχίσαμε τη βόλτα μας στο Ναύπλιο. Μόλις καθίσαμε για φαγητό μεγάλα σύννεφα σκέπασαν τον ήλιο αλλά πλέον ήταν αργά.\nΛίγο πριν φύγουμε για την Αθήνα, έκανα μια τελευταία βιαστική βόλτα στον υγρότοπο αλλά ο χρόνος ήταν ελάχιστος και κατάφερα να βγάλω πολύ λίγες φωτογραφίες. Μια από αυτές είναι και αυτή ενός νεαρού Θαλασσοσφυριχτή που φαίνεται παρακάτω. Οι Λευκοσκαλίδρες άφαντες.\nΕλπίζω την επόμενη φορά να είμαι πιο τυχερός και να πετύχω και εκείνη τη Λεπτομύτα…\nΝεα Κιος, Τοποθεσιες Αμμοσφυριχτής, Θαλασσοσφυριχτής, Λευκοσκαλίδρα, Νεα Κιος


«Έκλεισε» Ζαχάβι η Παλέρμο! | Onsports.gr\nhome ΠοδόσφαιροΕυρώπηΙταλία«Έκλεισε» Ζαχάβι η Παλέρμο! Κοινοποιήστε\n«Έκλεισε» Ζαχάβι η Παλέρμο!\tΣυντάκτης: Onsports Team\nΔημοσίευση: Τρίτη, 28 Ιουνίου 2011 15.30\nΣυμβόλαιο συνεργασίας με την Παλέρμο, για τα επόμενα πέντε χρόνια, υπέγραψε ο Έραν Ζαχάβι.\tΜε την φανέλα της Παλέρμο θα αγωνίζεται από εδώ και στο εξής, ο Έραν Ζαχάβι. Ο 24χρονος Ισραηλινός μέσος, που ανήκε στο δυναμικό της Χάποελ Τελ Αβιβ, τα βρήκε σε όλα με τους διοικούντες την Ιταλική ομάδα και υπέγραψε συμβόλαιο συνεργασίας, για τα επόμενα πέντε χρόνια.\nΠρόκειται, για μια πολύ σημαντική προσθήκη στο ρόστερ της Παλέρμο, οι άνθρωποι της οποίας, αναμένεται το προσεχές διάστημα, να ανακοινώσουν την απόκτηση ακόμη δύο παικτών, τα ονόματα των οποίων δεν έχουν γίνει γνωστά.\nΑξίζει να σημειωθεί, ότι ο Ζαχάβι κατέκτησε το 2010 το πρωτάθλημα στην χώρα του, ενώ έχει ακόμα στο… παλμαρέ του, δύο Κύπελλα.\tΚατηγορία: Ιταλία


Σήμερα η επικοινωνία και η επαφή τον ανθρώπων άλλαξαν ριζικά. Μέσω του ίντερνετ και των διαφόρων δικτύων κοινωνικής δικτύωσης επικοινωνούμε και γνωρίζουμε πολύ περισσότερους ανθρώπους. Διάφορες μορφές σχέσεων δημιουργούνται και αναπτύσσονται μέσω του διαδικτύου, άλλες με θετική κατάληξη άλλες με αρνητική.\nΕίναι γεγονός πως ερωτικές σχέσεις έχουν αρχίσει από το διαδίκτυο και φτάσανε ως τον γάμο. Αλλά και φιλίες δημιουργήθηκαν και άτομα βοηθήθηκαν να βγουν από το καβούκι τους μέσω του ίντερνετ. Βέβαια, πάντα ελοχεύει ο κίνδυνος η σχέση και η επικοινωνία μας με ένα άτομο να είναι μόνο μία ψευδαίσθηση.\nΨευδαίσθηση ονομάζεται η εσφαλμένη αντίληψη μιας πραγματικής εντύπωσης. Για τον φιλόσοφο Immanuel Kant η ψευδαίσθηση προέρχεται είτε από την φαντασία του ατόμου είτε από την εξαπάτηση των αισθήσεων του.\nΣυμπερασματικά, η ψευδαίσθηση είναι μια υποκειμενική επεξεργασία που κάνει ένα πρόσωπο ώστε να εκλαμβάνει αυτό που θέλει ή που του υπαγορεύουν οι ανάγκες του και όχι αυτό που πραγματικά συμβαίνει.\nΈτσι το διαδίκτυο είναι πρόσφορο έδαφος για μοναχικούς ανθρώπους, συνεσταλμένους, που »κομπλάρουν» με την φυσική επαφή αλλά και για άτομα που ζουν με αυταπάτες, αφού φοβούνται να ζήσουν στην πραγματικότητα.\nΗ εικονική εποχή συνθέτει ένα ουδέτερο πρόσωπο, το οποίο δεν έχει αισθήσεις, δεν κρίνει, δεν καταδικάζει αλλά επιτρέπει την οπτική επαφή χωρίς φυσικό πλησίασμα. Σε έρευνες που έχουν γίνει, έχει διαπιστωθεί πως στον σύγχρονο άνθρωπο έχουν φθίνει οι αισθήσεις της αφής και της όσφρησης, ενώ έχει αυξηθεί η χρήση της ακοής και της όρασης.\nΗ χρήση του τηλεφώνου επίσης έχει αντικαταστήσει την φυσική επαφή. Αν και προσφέρει πολλά στην επικοινωνία, δεν αντικαθιστά την φυσική παρουσία του ατόμου και την αλληλεπίδραση.\nΕπίσης η χρήση της τηλεόρασης, του DVD και των ηλεκτρονικών παιχνιδιών έχουν υποκαταστήσει την ανθρώπινη εμπειρία, αλλά και δημιουργούν την συνήθεια να συνδεόμαστε με την πραγματικότητα μέσα από μια ηλεκτρονική συσκευή.\nΟ άνθρωπος ως κοινωνικό ον δεν μπορεί να ζει σε απομόνωση, δυστυχώς όμως στις μέρες μας όλο και περισσότεροι άνθρωποι ζουν σε απομόνωση. Το είδος της απομόνωσης που βιώνουν αυτοί οι άνθρωποι είναι διαφορετικό από την απλή μοναξιά και από το αίσθημα πως δεν ανήκουν κάπου.\nΕίναι μια μορφή αποξένωσης και αλλοτρίωσης της ταυτότητάς τους.\nΠολλοί μέσω του διαδικτύου άγγιξαν την ευτυχία αλλά και περισσότεροι εξαπατήθηκαν, άλλοτε από άλλα άτομα και άλλοτε από τις ανάγκες του ίδιου τους του εαυτού. Αν ένα άτομο σας ενδιαφέρει, επιδιώξετε ραντεβού σε φυσικό χώρο, κατά προτίμηση δημόσιο, ώστε να μην χάσετε χρόνο αλλά και να αποφύγετε την πιθανότητα να εξαπατηθείτε.\nΑν ο διαδικτυακός σας φίλος δεν ορίζει ραντεβού ή το αναβάλλει συνέχεια με διάφορες προφάσεις είναι πιθανό να έχετε να κάνετε με ένα ψεύτικο άτομο. Προτιμήστε να γνωρίσετε αυτό το άτομο από κοντά νικώντας και τους δικούς σας φόβους ή ενδοιασμούς, αφού η επιλογή ενός συντρόφου δεν γίνεται μόνο με την εικόνα ή με τα χαρακτηριστικά που χωράνε σε ένα προφίλ ή σε κάποιο μέσο κοινωνικής δικτύωσης.


M. Εβδομάδα: Μέχρι τι ώρα μπορείτε να κυκλοφορείτε - ΕΙΔΗΣΕΙΣ-NEWS\nHome ΕΛΛΑΔΑ M. Εβδομάδα: Μέχρι τι ώρα μπορείτε να κυκλοφορείτε\nAgioi Theodoroi 09:46 ΕΛΛΑΔΑ,\nΑλλαγές στο ωράριο νυχτερινής κυκλοφορίας κατά τη Μεγάλη Εβδομάδα ανακοίνωσε ο υφυπουργός Πολιτικής Προστασίας Νίκος Χαρδαλιάς κατά την τακτική ενημέρωση από το υπουργείο Υγείας.\nΣτο ΙΧ αυτοκίνητο εάν είναι μόνος του ο οδηγός ή όταν οι επιβάτες είναι συγγενείς πρώτου βαθμού (σύζυγοι, γονείς με παιδιά) τότε δεν υποχρεούνται να φοράνε μάσκα. Σε οποιαδήποτε άλλη περίπτωση ο οδηγός και οι επιβάτες υποχρεούνται να φορούν μάσκα.\nΥποχρεωτική η χρήση της μάσκας είναι και στα επαγγελματικά οχήματα όταν υπάρχουν συνεπιβάτες. Στις κόκκινες περιοχές, ο ανώτατος αριθμός επιβατών σε ένα ιδιωτικής χρήσης αυτοκίνητο είναι τα τρία άτομα, εκτός αν είναι οικογένεια. Ο αριθμός αυτός περιλαμβάνει και τον οδηγό.aftodioikisi.gr\nPosted by: Agioi Theodoroi στις 09:46


H EY σύμβουλος πώλησης των θυγατρικών της Λαϊκής\nΑναμένεται να υπάρξει σημαντικό ενδιαφέρον από Έλληνες και ξένους επενδυτές για τις Επενδυτική Τράπεζα Ελλάδος, CPB ΑΕΔΑΚ και Laiki Factors.\nΔημοσιεύθηκε: 29 Νοεμβρίου 2017 - 14:30\nΤελ. Ενημ.: 29 Νοεμβρίου 2017 - 14:57\nΗ Ernst & Young (EY) φαίνεται ότι θα είναι τελικά ο σύμβουλος πώλησης που θα αναλάβει τη διάθεση των εταιρειών Επενδυτική Τράπεζα Ελλάδος (IBG), CPB ΑΕΔΑΚ και Laiki Factors στην Ελλάδα.\nΗ επιλογή της Ernst & Young ως συμβούλου (που εκκρεμούσε λόγω δυσχερειών και γραφειοκρατικών διαδικασιών για πάνω από δώδεκα μήνες -ο πρώτος διαγωνισμός είχε αποβεί άκαρπος) εγκρίθηκε τελικά από την Αρχή Εξυγίανσης και τώρα θα ξεκινήσουν οι διαδικασίες για την τελική υπογραφή της σύμβασης.\nΚάτι τέτοιο εκτιμάται ότι θα επιταχύνει τη διαδικασία πώλησης των τριών εταιρειών, η οποία σε κάθε περίπτωση θα ολοκληρωθεί μέσα στο 2018 (ενδεχομένως και πολύ νωρίτερα από το τέλος του έτους).\nΣύμφωνα με παράγοντες της εγχώριας αγοράς, αναμένεται να υπάρξει σημαντικό ενδιαφέρον από Έλληνες και ξένους επενδυτές.


YE «Respecting Differences, Building a Society» 20-26/02/2017 | Hellenicyouthparticipation\nYE «Respecting Differences, Building a Society» 20-26/02/2017\nΑπρίλιος 3, 2017 Απρίλιος 3, 2017 / Ηellenic Υouth Participation\nΘεωρώ ότι το συγκεκριμένο πρόγραμμα ήταν μια εξαιρετική ευκαιρία για να αναγνωρίσεις ότι διακατάχεσαι, έστω και σε ένα ελάχιστο βαθμό, από τις διάφορες κοινωνικές προκαταλήψεις-στερεότυπα που υπάρχουν, να τις αναγνωρίσεις και σταδιακά να προσπαθήσεις να τις αγνοείς, καθώς δεν αντιπροσωπεύουν την πραγματικότητα. Μας δόθηκε η δυνατότητα να αναγνωρίσουμε πώς υπάρχουν οι διαφορές μεταξύ των λαών αλλά οφείλουμε να τις σεβόμαστε και προπαντώς να μη στεκόμαστε σε όσα μας χωρίζουν αλλά μας ενώνουν, τα οποία είναι πολύ περισσότερα απ´όσο φανταζόμαστε.\nΚατερίνα, 21 ετών\nΣτην επαγγελματική μου σταδιοδρομία πιστεύω με βοήθησε πολυ να συναναστραφώ με άτομα απο διαφορετικές θρησκείες μιας και είμαι θεολογος γιατι θεωρω πως μου άνοιξε καινούργιους ορίζοντες. Προσωπικα πιστεύω ότι με έκανε πιο ανοιχτή στο διαφορετικό.\nΠιστεύω ότι ένα πρόγραμμα τέτοιου τύπου θα με βοηθήσει στη μετέπειτα επαγγελματική μου πορεία. Όχι μόνο κλήθηκα να συνεργαστώ με αλλοεθνείς ομόλογούς μου, αλλά και μπόρεσα να διαχειριστώ λεπτά ζητήματα μέσω επιτυχημένου διαφυλετικού και διαθρησκευτικού διαλόγου!\nΜέσα από το πρόγραμμα έμαθα, να σέβομαι το διαφορετικό και να συμμετέχω σε διαπολιτισμικο και διαθρησκευτικο διάλογο.\nΓιώργος, 21 ετών\nΗ πρώτη δραστηριότητα που μου άρεσε ήταν η αφήγηση μιας ιστορίας που στη συνέχεια είχαμε να κρίνουμε και βαθμολογήσουμε το ήθος των πρωταγωνιστών, χωρίς ομως να ξέρουμε πολλά στοιχεία γι αυτούς. Στη συνέχεια μετα τη βαθμολογία μας δόθηκαν έξτρα πληροφορίες κ μας ζητήθηκε να ξαναβαθμολογήσουμε τους πρωταγωνιστές και τα αποτελέσματα ήταν εντελώς διαφορετικά. Από αυτό κατάλαβα οτι δεν πρέπει να βιαζόμαστε να κρίνουμε χωρίς να ξέρουμε όλα τα στοιχεία.\nΦωτεινή, 28 ετών\nΤο πρόγραμμα είχε εκπαιδευτικό χαρακτήρα και ήταν κατάλληλο ώστε να ανοίξει τους ορίζοντες σου όσον αφορά τα στερεότυπα και την προσφυγική κρίση. Έμαθα επίσης πολλά πράγματα για τις συμμετέχουσες χώρες και για τον τρόπο που βλέπουν την προσφυγική κρίση.\nΒαγγέλης 21 ετών\n← EVS: «Interactive train to coolture», Leszno-Πολωνία, Ιανουάριος-Μάρτιος 2017\nEVS: “International Snowfall 2017”, Λετονία-Vecpiebalga, Φεβρουάριος- Μάρτιος 2017 →


Πειρατικό Press: 09/20/08\nΣτα ύψη τα ελλείμματα!\nΣτο 7μηνο Γενάρης - Ιούλης 2008, το εμπορικό έλλειμμα της χώρας μεγάλωσε κατά 3.128,1 εκατ. ευρώ συγκριτικά με πέρσι, καθώς η Ελλάδα εξακολουθεί να ξοδεύει υπερτριπλάσια για εισαγωγές από τις εισπράξεις για εξαγωγές\nΣυνεχίζεται ανεξέλεγκτα η αύξηση των ελλειμμάτων και στο ισοζύγιο, γεγονός που επιβεβαιώνει την εντεινόμενη παραγωγική υποβάθμιση της χώρας στο διεθνή καταμερισμό εργασίας. Σύμφωνα με τα επίσημα στοιχεία της Τράπεζας της Ελλάδας, που δημοσιοποιήθηκαν χτες, το έλλειμμα ισοζυγίου τρεχουσών συναλλαγών αυξήθηκε κατά 1,9% ή 43 εκατ. ευρώ τον Ιούλη του 2008 και 12,7% ή 2.420,6 εκατ. ευρώ στο 7μηνο Γενάρης - Ιούλης 2008, συγκριτικά με τον Ιούλη και το 7μηνο του 2007, αντίστοιχα. Η διόγκωση των ελλειμμάτων του ισοζυγίου, επιβεβαιώνει με το δικό της τρόπο την αναποτελεσματικότητα της εφαρμοζόμενης πολιτικής προς όφελος των εργαζομένων και της χώρας. Αυτή η αναποτελεσματικότητα, είναι ιδιαίτερα εμφανής στην αγορά και κυρίως στα ράφια των σούπερ μάρκετ, όπου μήνα με το μήνα, αυξάνονται τα ξένα (εισαγόμενα) εμπορεύματα που εκτοπίζουν τα ελληνικά.\nΑπό τα αναλυτικά στοιχεία της Τράπεζας της Ελλάδας, προκύπτει ότι το σωρευτικό έλλειμμα του ισοζυγίου τρεχουσών συναλλαγών (περιλαμβάνονται οι κάθε είδους συναλλαγές της Ελλάδας με τις υπόλοιπες χώρες του κόσμου) εκτοξεύτηκε στα στο 7μηνο Γενάρης - Ιούλης 200821.483,8 εκατ. ευρώ, από 19.063,2 εκατ. ευρώ το αντίστοιχο 7μηνο του 2007. Η διόγκωση στο έλλειμμα του ισοζυγίου τρεχουσών συναλλαγών, οφείλεται στη συνεχιζόμενη επιδείνωση των επιμέρους ελλειμμάτων. Συγκεκριμένα, στο φετινό εφτάμηνο:\nΤο εμπορικό ισοζύγιο έκλεισε με έλλειμμα που ανήλθε στα 26.857,4 εκατ. ευρώ από 23.279,3 εκατ. ευρώ το περσινό εφτάμηνο, καταγράφοντας αύξηση κατά 15,4% ή 3.128,1 εκατ. ευρώ. Η δυσμενής αυτή εξέλιξη οφείλεται στο γεγονός ότι παρά τις πλουσιοπάροχες κρατικές ενισχύσεις (επιχορηγήσεις, επιδοτήσεις, φοροαπαλλαγές που δίνονται στους βιομήχανους και τους εξαγωγείς) η Ελλάδα συνεχίζει να δαπανά υπερτριπλάσιο ποσό χρημάτων για τις εισαγωγές ξένων εμπορευμάτων από αυτό που εισπράττει με τις εξαγωγές ελληνικών εμπορευμάτων. Συγκεκριμένα, στο φετινό επτάμηνο οι εισπράξεις ανήλθαν στα 9.416,5 εκατ. ευρώ από 8.450,8 εκατ. ευρώ πέρσι και οι πληρωμές στα 38.251,9 εκατ. ευρώ, από 33.046,2 εκατ. ευρώ.\nΤο ισοζύγιο υπηρεσιών (εισπράξεις και πληρωμές για ταξίδια, μεταφορές και άλλες υπηρεσίες), έκλεισε με πλεόνασμα, που ανήλθε στα 9.416,5 εκατ. ευρώ, έναντι 8.450,8 εκατ. ευρώ πέρσι. Είχαμε, δηλαδή, μια αύξηση στο πλεόνασμα κατά 11,4% ή 1.065,7 εκατ. ευρώ.\nΤο ισοζύγιο εισοδημάτων (εισπράξεις και πληρωμές από τόκους, μερίσματα, κέρδη, αμοιβές, μισθοί κλπ.) έκλεισε με έλλειμμα συνολικού ύψους 6.477,5 εκατ. ευρώ έναντι 5.584,2 εκατ. ευρώ πέρσι. Σημειώθηκε, δηλαδή, μια αύξηση στο έλλειμμα του ισοζυγίου εισοδημάτων κατά 16% ή 893 εκατ. ευρώ, κυρίως επειδή αυξήθηκαν οι καθαρές πληρωμές για τόκους, μερίσματα και κέρδη.\nΤο ισοζύγιο τρεχουσών μεταβιβάσεων (πάρε - δώσε της Ελλάδας κυρίως με την ΕΕ) έκλεισε με πλεόνασμα που ανήλθε στα 2.434,5 εκατ. ευρώ από 1.349,5 πέρσι, καταγράφοντας αύξηση κατά 1.085 εκατ. ευρώ ή 80,4%.\nΑναρτήθηκε από Πειρατικό Press στις 1:35:00 μ.μ. 1 σχόλια\nΚερκίδες με κραγιόν και αλογοουρά....\nΌταν ο κάμεραμαν ζουμάρει στις κερκίδες είναι σαν να δηλώνει αυτομάτως το φύλο του και τις αισθητικές του προτιμήσεις. Και ο εκφωνητής καθώς σχολιάζει το πλάνο, μαλακώνει τότε και γλυκαίνει τη φωνή του: <>.\nΌσο και αν ο σχολιασμός είναι πάντα ο ίδιος, κοινότοπος, ότι οι γυναίκες των κερκίδων είναι ακριβός έτσι: Και ωραίες και γοητευτικές και τρυφερές! Είναι και ερωτικές! Δεν μοιάζουν βεβαίως, καθόλου, με τις στιλιζαρισμένες νάιλον κούκλες που πλασάρονται σε πρωινές και απογευματινές εκπομπές και τηλεπαιχνίδια Δεν έχουν καμία σχέση με γυναικείο επαγγελματισμό και με απαστράπτοντα πρόσθετα αξεσουάρ. Δεν κάνουν για πολυτελή εξώφυλλα γκλάμουρους περιοδικών, ίσως γιατί δεν θεωρούνται κατάλληλες να τροφοδοτήσουν μαζικές σεξουαλικές φαντασιώσεις Το πάνε αλλού αυτές...\nΟι χουλιγκάνισσες των γηπέδων είναι γυναίκες με αγωνιστικό φρόνημα και με απόψεις. Παίζουν το παιχνίδι, με το συλλογικό όραμα, με τις ανδρικές συνήθειες των γηπέδων Με τους ποδοσφαιρικούς μύθους και με την παράδοση. Εκφράζονται με τα χέρια, με το σόμα, με το στόμα και την ψυχή. Κι αν το αίμα που τρέχει στις φλέβες τους είναι, πράσινο, κόκκινο, ασπρόμαυρο ή κιτρινόμαυρο, είναι πάντως αίμα που κυλάει γρήγορα. Που βράζει που ενθουσιάζεται και ενθουσιάζει!\nΗ γυναίκα της διπλανής κερκίδας είναι η ίδια η γυναίκα της διπλανής πόρτας, μόνο που ξέρει να ξεπορτίζει και να διεκδικεί Με σημαίες και με κασκόλ, με το σηματάκι της ομάδας στο στήθος, γίνεται πυροτέχνημα, ζει για μια στιγμή του γκολ. Για το θέαμα , για την στρατηγικήομάδας και για το φιλότιμο της συλλογικής ιδέας. Φτιάχνει αλυσίδες στο γήπεδο και στη διαδήλωση. Γυρίζει την πλάτη στον ΜΑΤατζη, κριτικάρει το διαιτητή, ερωτεύεται τον σέντερ φορ και τον προπονητή.\nΗ χουλιγκάνισσα είναι τελικά, ιδανική για το εξώφυλλο ενός ζωντανού ΚΥΡΙΑΤΙΚΟΥ ΠΕΡΙΟΔΙΚΟΥ. ΚΑΙ ΞΕΡΕΤΕ ΓΙΑΤΙ? ΓΙΑΤΙ ΤΙΣ ΚΥΡΙΑΚΕΣ ΔΕΝ ΕΙΝΑΙ ΠΟΤΕ ΜΟΝΗ!!!\nΑναρτήθηκε από Πειρατικό Press στις 12:36:00 μ.μ. 0 σχόλια\nΏρα 00:39 στο δημοψηφησμά μας ο Κανένας έχει το 45% παρακαλώ των ψήφων!!! Σχηματίζει αυτοδύναμη κυβέρνηση και Κυνερνάει μόνος του! ΧΑΛΑΡΑ Ο Κανένας λοιπόν είναι αρχηγός του κράτους και έτσι κυβερνάει ή μάλλον δεν κυβερνάει κανένας!! Με άλλα λόγια υπάρχει αύτο που λέμε Αναρχία! Μην φοβάστε η αναρχία είναι καλή!!! Θα εξηγηθώ αμέσως!\nΑναρχία λοιπόν είναι το καθεστώς όπου κανείς δεν είναι αρχηγός, δεν υπάρχει εξουσία, δεν υπάρχει ατυνομία, δεν υπάρχει δικαστήριο, δεν υπάρχει βουλή και διευθαρμένοι βουλευτές δεν υπάρχει πυροσβεστική, δεν υπάρχει στρατός, δεν υπάρχει νοσοκομείο, δεν υπάρχει σχολείο, δεν υπάρχει κανείς να σου πει τι να κάνεις και τίποτα δεν γίνεται όπως το φαντάζεσαι!!! ΑΛΛΑ όλα λειτουργούν τέλεια επείδη όλοι ξέρουν οτι δεν πρέπει να κάνουν εγκλήματα, πρέπει να μην ενοχλούν τους γύρω τους, κάποιοι πρέπει να σβήνουν τις φωτιές, καποιοι πρέπει να προσέχουν τα σύνορα και να ασκούνται για περίπτωση πολέμου, κάποιοι πρέπει να θεραπέυουν τους υπόλοιπους και άλλοι να τους εκπαιδεύουν!!! ΟΛΑ πάντως λειτουργούν σύμφωνα με τους κανόνες και τα θέλω των πολιτών!!!\nΑΛΛΑ επείδη οι πολίτες δεν είμαστε ικανοί να κάνουμε ΟΛΑ αυτά από μόνοι μας για αυτό και η Αναρχία παντά και παντού θα καταντάει σε μια ζούγλα όπου ο δυνατότερος θα νικά!!! Σαν τα ζώα το μεγάλο θα τρώει το μικρό και στο τέλος ένας θα μείνει σαν το Survivor ένα πράγμα!!! Κανείς δεν θα τα κάνει όλα αυτά για το συμφέρον των άλλων χωρίς αντάλλαγμα και μόλις πιστέψει οτι όλοι τον εκμεταλεύνται θα πάρει ένα μπιστόλι και θα πυροβολεί όποιον βρει χωρίς να υπάρχει κανείς να τον σταματήσει!!!\nΗ Αναρχία λοιπόν είναι μια ωραία θεωρία ,ουτοπική θα έλεγα, που αν είμασταν τέλειοι θα ήταν τέλεια!!! (Αλλά αν είμασταν τέλειοι οποιοδήποτε πολίτευμα θα ήταν τέλειο επίσης!!!) Το θέμα είναι οτι η Αναρχία έχει κανταντήσει απο ουτοπική θεωρία σε μολότοφ που καταστρέφουν δημόσιες περιουσίες και από πράξεις καλής θέλησης σε εγκλήματα!!! Αν ήξεραν οι βανδαλιστές τι είναι η Αναρχία θα τα έκαναν ΟΛΑ αυτά?????\nΟ Κανένας σταθερά απο το 45% στο 50% στο 46% και τώρα στο 42%.....\nΕγώ είπα θα το αλλάξω το όνομά μου σε Κανένας και θα ψάχνεστε!!! Διαβάστε τη συνέχεια...\nΑναρτήθηκε από Πειρατικό Press στις 1:55:00 π.μ. 0 σχόλια\nΕτικέτες κοινωνικά, πολιτικά, K.S.S.S.\nΔιαρροή ηλίου στο CERN!\nΜία μέρα μετά από την ανακοίνωση ότι ο Μεγάλος Επιταχυντής Ανδρονίων έχει τεθεί εκτός λειτουργίας λόγω βλάβης, ανέκυψε άλλο ένα πρόβλημα. Αυτή τη φορά, παρατηρήθηκε διαρροή ηλίου στο 17 μιλίων τούνελ, με αποτέλεσμα να πηγαίνει πίσω όλη η διαδικασία.\nΛέγεται ότι έχει ήδη χαθεί έως και ένας τόνος υγρού ηλίου μετά από υπερθέρμανση μερικών μαγνητών της γιγαντιαίας μηχανής το πρωί της Παρασκευής.\nΠυροσβέστες έφθασαν στο τούνελ στα σύνορα Ελβετίας – Γαλλίας για να αντιμετωπίσουν την κατάσταση. Το πρόβλημα αυτό, αποκλείει το ενδεχόμενο να ξεκινήσουν οι πρώτες δοκιμές την επόμενη εβδομάδα, όπως αρχικά προβλεπόταν.\nΟι μηχανικοί τώρα ερευνούν το μέγεθος της δυσλειτουργίας, αλλά οι επιστήμονες καθησυχάζουν ότι η διαρροή ηλίου δε θέτει κάποια απειλή στο Μεγάλο Επιταχυντή Αδρονίων στο μέλλον.\nΑναρτήθηκε από Πειρατικό Press στις 1:30:00 π.μ. 0 σχόλια\nΕτικέτες Γ.Χ., επιστημονικά, CERN\nΜε ποδια πριν 40εκατ. χρονια οι φαλαινες!\nΜε νέα μελέτη απολιθωμάτων δείχνει ότι οι φάλαινες είχαν πόδια και ουρά μέχρι πριν από 40 εκατ. χρόνια, οπότε άρχισαν να αναπτύσσουν λοβούς, τα γνωστά σήμερα τριγωνικά πτερύγια στην ουρά τους, τα οποία αποτελούνται από δέρμα και συνδετικό ιστό, με κόκαλα στη μέση.\nΤο τελευταίο εύρημα, στην Αλαμπάμα των ΗΠΑ, προέρχεται από μια Georgiacetus vogilensis, μια από τις τελευταίες φάλαινες στη Γη που είχε δυνατά πίσω πόδια και ουρά σαν του σκύλου και διέσχιζε τον Κόλπο του Μεξικού πριν 40 εκατ. χρόνια. Η φάλαινα είχε ουρά, αλλά όχι πτερύγια, και χρησιμοποιούσε τους γοφούς της για να προχωρήσει στο νερό.\nΟι πρώτες φάλαινες που ήταν γνωστό ότι είχαν πτερύγια, ήσαν στενές συγγενείς της Georgiacetus και έζησαν πριν 38 εκατ. χρόνια. Οι επιστήμονες εκτιμούν πλέον ότι μέσα σε διάστημα 2 εκατ. χρόνων (μεταξύ των 40 και 38 εκατ. ετών) οι φάλαινες έκαναν το μεγάλο βήμα από την ξηρά προς τη θάλασσα, εγκαταλείποντας τα πόδια και υιοθετώντας τα πτερύγια.\nΟι παλαιοντολόγοι ήξεραν ήδη ότι οι πρόγονοι των φαλαινών κάποτε περπατούσαν στη Γη σε τέσσερα πόδια όπως τα άλλα θηλαστικά (οι φάλαινες δεν είναι ψάρια).\nΣταδιακά -και περνώντας από διάφορα μεταβατικά στάδια- οι φάλαινες έμαθαν να ζουν στο νερό και απέβαλαν τους γοφούς και τα πίσω πόδια τους, ενώ τα μπροστινά πόδια έγιναν κι αυτά μικρά πτερύγια, αν και όλες οι σύγχρονες φάλαινες έχουν ακόμ κρατήσει ίχνη από την αρχαία λεκάνη τους.\nΗ νέα μελέτη, του ερευνητή Mark Uhen, δημοσιεύθηκε στο περιοδικό "Journal of Vertebrate Paleontology".\nΑναρτήθηκε από Πειρατικό Press στις 12:50:00 π.μ. 0 σχόλια\nΕτικέτες επιστημονικά, περιβάλλον, Panagiota\nΣΤΗΝ ΣΦΑΙΡΑ ΤΩΝ ΓΚΑΛΟΠ!\nΔυο είναι τελικά τα γκάλοπ που θα δημοσιευτούν. Και τα δυο τη Κυριακή στο Βήμα και στον Τύπο της Κυριακής....Όσο για τα αποτελέσματα? Καθαρά μπροστά το ΠΑΣΟΚ, περί του 2% πάνω από τη Ν.Δ.. Ποιος βλέπει ΜΕGA από Δευτέρα πάλι? Διαβάστε τη συνέχεια...


Θετικά νέα για Ελαμπντελαουί | PAOKVoice\nΑνακτά την όραση του ο ποδοσφαιριστής της Γαλατασαράι\nΘετικά είναι τα νέα για την κατάσταση της υγείας του Ομάρ Ελαμπντελαουί, μετά το ατύχημα του την παραμονή της Πρωτοχρονιάς.\nΟ πρώην παίκτης του Ολυμπιακού και νυν της Γαλατασαράι παραμένει σε νοσοκομείο της Κωνσταντινούπολης με εγκαύματα στο πρόσωπο και προβλήματα στην όραση και στα δύο μάτια, με τους γιατρούς να ενημερώνουν για βελτίωση της κατάστασης του.\nΧαρακτηριστικά όσα αναφέρουν οι γιατροί: “Οι εξελίξεις είναι θετικές. Υπάρχει σημαντική βελτίωση σε ό,τι αφορά την όραση από το αριστερό μάτι. Και είναι καλή και η πορεία σε σχέση με το δεξί μάτι, αλλά σε ό,τι αφορά αυτό έχουμε ακόμα δρόμο”.\nTags: ΑΤΥΧΗΜΑΟμάρ Ελαμπντελαουίποδόσφαιρο


Ταλιμπάν κατέλαβαν τον έλεγχο της κοιλάδας Παντσίρ — Σε εξέγερση καλούν αντιστασιακοί | SkiathosTV|Σκιαθος|Μαγνησία|Θεσσαλία|Ελλάδα\nΤαλιμπάν κατέλαβαν τον έλεγχο της κοιλάδας Παντσίρ — Σε εξέγερση καλούν αντιστασιακοί\nΘεριεύουν κάθε μέρα οι φόβοι στο Αφγανιστάν για έναν εμφύλιο πόλεμο που θα επιφέρει την άνοδο του ISIS. Την ώρα που ο εκπρόσωπος των Ταλιμπάν, Μουζαχίντ, ανακοινώνει τη νίκη στην κοιλάδα Παντσίρ, ο ηγέτης των δυνάμεων της αντιπολίτευσης Μασούντ δηλώνει ότι η μάχη εναντίον των Ταλιμπάν θα συνεχιστεί, καλώντας τον λαό σε εξέγερση.\nΟι Ταλιμπάν υψώνουν τη σημαία τους στο κυβερνείο της Παντσίρ διακηρύσσοντας ότι ο τελευταίος θύλακας αντίστασης βρίσκεται πλέον υπό τον έλεγχό τους. Ο εκπρόσωπος τους κηρύσσει επισήμως το τέλος του πολέμου, δηλώνει ότι η ανακοίνωση της νέας κυβέρνησης είναι θέμα χρόνου και προειδοποιεί ότι όσοι συνεχίσουν να μάχονται θα συντριβούν.\nΌμως οι Δυνάμεις της Αντίστασης διαψεύδουν ότι η μάχη έχει χαθεί. Αν και παραδέχονται ότι έχουν υποστεί μεγάλες απώλειες, υποστηρίζουν ότι οι μαχητές τους παραμένουν σε στρατηγικές θέσεις στην Κοιλάδα Παντσίρ ενώ ο ηγέτης τους Αχμάντ Μασούντ καλεί από ασφαλή αλλά άγνωστη τοποθεσία τον αφγανικό λαό σε εξέγερση.\nH τύχη της Αντίστασης παραμένει αβέβαιη ιδίως μετά τις πληροφορίες ότι στο πλευρό των Ταλιμπάν βρίσκονται και πακιστανικές δυνάμεις.\nΚαθώς οι προσπάθειες για την πλήρη επαναλειτουργία του αεροδρομίου της Καμπούλ συνεχίζονται, χίλιοι άνθρωποι μεταξύ των οποίων και πολλοί Αμερικανοί παραμένουν εγκλωβισμένοι επί μέρες στο αεροδρόμιο της Μαζάρ-ι-Σαρίφ στο Βορρά, περιμένοντας το πράσινο φως για τις πτήσεις τσάρτερ που θα τους απομακρύνουν από τη χώρα.\nΚι ενώ το νέο καθεστώς υπόσχεται στους Αφγανούς ειρήνη και ευημερία και στις γυναίκες πλήρη δικαιώματα, στην κεντρική επαρχία Γκορ μία έγκυος αστυνομικός δολοφονήθηκε από τους Ταλιμπάν μπροστά στα μάτια του άνδρα και των παιδιών τους.\nH πολιτική αντιπαράθεση στην Ουάσιγκτον μετατοπίζεται από την αποτυχημένη στρατηγική αποχώρησης, στην εξίσου προβληματική στρατηγική διαχείριση των χιλιάδων Αφγανών που φτάνουν στις Ηνωμένες Πολιτείες.\nΚαι μάλιστα λίγες ημέρες πριν από την 20η επέτειο της 11ης Σεπτεμβρίου (είναι και θα είναι πάντα μια δύσκολη ημέρα για τους Αμερικανούς) η θέα των 24.000 Αφγανών που έχουν ήδη φτάσει εδώ, προκαλεί αμηχανία και προβληματισμό σε πολλούς πολίτες κυρίως λόγω των πληροφοριών που θέλουν τις διαδικασίες ελέγχου, για να μπουν στην Αμερική, να έχουν γίνει πολύ γρήγορα.\nΗ Αμερική είναι απολύτως διχασμένη και για το πως πρέπει να καλυφθούν οικονομικά οι ανάγκες αυτών των ανθρώπων. Δεν έχουν μόνο βραχυπρόθεσμες ανάγκες αλλά πρέπει να αποφασιστεί και το μέλλον τους μακροπρόθεσμα, οι αρμόδιες υπηρεσίες δυσκολεύονται να διαχειριστούν την κατάσταση, τα εμπλεκόμενα υπουργεία πασχίζουν εξίσου και ο Λευκός Οίκος έχει να αντιμετωπίσει ένα ακόμη δύσκολα διαχειρίσιμο πρόβλημα.\nΟ Μπόρις Τζόνσον δέχτηκε σκληρή κριτική για το Αφγανιστάν στην πρώτη συνεδρίαση της Βουλής των Κοινοτήτων σήμερα, ενώ ωθείται η ενίσχυση του Ηνωμένου Βασίλειου ώστε να “καλύψει το κενό” που αφήνουν οι ΗΠΑ.\nΟ Βρετανός πρωθυπουργός υποσχέθηκε μεν άδεια παραμονής αορίστου χρόνου στους πρόσφυγες και ο υπουργός Εξωτερικών ασφαλή διάδρομο για τους περίπου 200 εναπομείναντες Αφγανούς.\nΩστόσο η αγανάκτηση ήταν εμφανής για τις αποτυχίες της Δύσης με τον Τζόνσον να λέει ότι ο Τόνι Μπλερ είχε δίκιο να λέει ότι η Δύση φάνηκε αφελής, ενώ ο Κιρ Στάρμερ μίλησε για “αστοχίες στην δράση”.\nΗ θέση του τομέα Άμυνας εδώ είναι ότι ο Μπόρις Τζόνσον πρέπει να διατάξει μια «πλήρη αναμόρφωση της κεντρικής κυβέρνησης», ώστε η Βρετανία να καλύψει το κενό της παγκόσμιας ηγεσίας που άφησαν οι ΗΠΑ.\nΜιλάνε για “απομονωτική πολιτική» της Αμερικής, που αποτελεί «μια επικίνδυνη γεωπολιτική καμπή» και αφήνει περιθώρια να ευδοκιμήσει η τρομοκρατία.\nΆμεσα η Γερμανία αναζητά λύση για τη μεταφορά μέχρι 50.000 που κινδυνεύει η ζωή τους στο Αφγανιστάν. Αλλά εικόνες όπως το 2015 δεν πρόκειται να δούμε εκτιμούν αναλυτές και πολιτικοί, παρά τα εκατομμύρια εσωτερικών προσφύγων στο Αφγανιστάν. Αυτοί αν περάσουν τα σύνορα, στόχος είναι να απορροφηθούν στις γειτονικές χώρες. Αν το κύμα προσφύγων ξεπεράσει ένα κρίσιμο όριο αντοχών, η διεθνής κοινότητα μπορεί να ενεργοποιήσει για πρώτη φορά το Παγκόσμιο Σύμφωνο Προσφύγων που υπάρχει από το 2018, λένε οι ειδήμονες.\nΆμεση ανθρωπιστική βοήθεια θα φτάσει στη χώρα, οι διεθνείς οργανισμοί έχουν εμπειρία με αυταρχικά καθεστώτα και δικτατορίες. Αλλά για την επόμενη ημέρα χρειάζονται δίαυλοι επαφής με τους Ταλιμπάν. Ούτως ή άλλως στο Βερολίνο και στη Δύση κανείς πλέον δεν σκέφτεται την αλλαγή καθεστώτος.\nΤο Αφγανιστάν έβαλε ταφόπλακα σ΄αυτό το δόγμα.\nAνησυχία επικρατεί στις Βρυξέλλες τόσο για την εσωτερική κατάσταση στο Αφγανιστάν και κατά πόσο οι Ταλιμπάν θα κάνουν πράξη όσα υπόσχονται, όσο για για το τι θα συμβεί στο κομμάτι της μετανάστευσης.\nΠάντως, σχετικά με το χρονοδιάγραμμα της παρουσίας της ΕΕ στην Καμπούλ η Επιτροπή σημειώνει ότι είναι νωρίς για εικασίες.\nH προστασία των ανθρωπίνων δικαιωμάτων, αλλά και το να μην παρεμποδιστεί από το να φτάσει η ανθρωπιστική βοήθεια είναι βασικές προϋποθέσεις όπως έχει αναφέρει ο Ύπατος Εκπρόσωπος, όπως επίσης η ενδυνάμωση των γειτονικών με το Αφγανιστάν χωρών έτσι ώστε να περιοριστεί ένα μεγάλο μεταναστευτικό κύμα.\nΑνταποκρίσεις: Ευδοξία Λυμπέρη (Λονδίνο), Γιώργος Παππάς (Βερολίνο), Ειρήνη Ζαρκαδούλα (Βρευξέλλες)\nΠροηγούμενο άρθροΤο Σάο Πάολο της Βραζιλίας έχει εμβολιάσει το 104% του πληθυσμού με τουλάχιστον μια δόση\nΕπόμενο άρθροΣασμός: Η πρεμιέρα καθήλωσε το κοινό\nSpaceX: Δείτε την εκπληκτική θέα της Γης από το Inspiration4\nΟ Πούτιν θα παραστεί στους Ολυμπιακούς Αγώνες του Πεκίνου\nΣτο «κόκκινο» ο πληθωρισμός στο Ηνωμένο Βασίλειο


ΣΥΡΙΖΑ | The 500 euros | Σελίδα 2\nTag / ΣΥΡΙΖΑ\n19/02/2019 by insertbrainhere\nΕλλάδα, ΠΓΔΜ, ΣΥΡΙΖΑ, Τσίπρας\nO πρωθυπουργός Αλέξης Τσίπρας και το στέλεχος της Κ.Ε. ΣΥΡΙΖΑ Γιώργος Χονδρός, αμφότεροι υποστηρικτές της επιστροφής των αποσχιστών του ’49.\nΠροκαλεί έκπληξη το γεγονός ότι ένα ζήτημα το οποίο είχε αντιμετωπιστεί ως μεγίστης εθνικής ασφαλείας τόσο από την κυβέρνηση του Γεωργίου Παπανδρέου τη δεκαετία του ’60 όσο και εκείνη του Ανδρέα Παπανδρέου τη δεκαετία του ’80, θα πρέπει σήμερα να ανατραπεί τόσο αναπάντεχα και μάλιστα χωρίς καμία πειστική αιτιολόγηση. Κρίσιμες ιστορικές πτυχές του θέματος αποκρύπτονται ή διαστρεβλώνονται, έτσι ώστε οι λεγόμενοι «Αιγαιάτες – Egejski» αυτονομιστές να εμφανιστούν ως άσπιλοι άγγελοι, οι οποίοι θα πρέπει να αποκατασταθούν με πλήρη ικανοποίηση των αιτημάτων τους από την Ελλάδα. Γιατί άραγε ο Έλληνας Πρωθυπουργός και τα κομματικά του στελέχη αποκρύπτουν από την ελληνική κοινή γνώμη τις πραγματικές διαστάσεις του προβλήματος;\n12/02/2019 by insertbrainhere\nΟ δακρύβρεχτος κύριος Τέρενς Κουίκ\nΣΥΡΙΖΑ, Τσίπρας, Τέρενς Κουίκ\nΌπως πολλοί από εσάς -φαντάζομαι- έτσι και εγώ διατηρώ τις επιφυλάξεις μου όσον αφορά την προσωπικότητα του Θανάση Παπαχριστόπουλου. Άνδρας που έχει περάσει προ πολλού τη νεότητα και εμφανίζει τέτοια εμμονή με την ομολογουμένως πλούσια κώμη του, δημιουργεί ένα κάποιο ερώτημα για την σοβαρότητά του. Τουλάχιστον στα μάτια μου.\nΔεν θα καταπιαστώ, όμως, με την πολιτική οντότητα του συγκεκριμένου. Παρά την μάλλον κωμική παλινδρόμησή του όσον αφορά την παραίτησή του, τελικά παρέδωσε την έδρα του. Και έτσι φτάνουμε στο προκείμενο, το οποίο είναι ο διάδοχός του στη Βουλή, ο υφυπουργός Εξωτερικών αρμόδιος για τον Απόδημο Ελληνισμό Τέρενς Κουίκ. Τον άνθρωπο που ορκίστηκε με τιμή και καμάρι βουλευτής, συγκρατώντας ένα δάκρυ που πήγε να κυλίσει στην ηλιοκαμένη από τα ταξίδια επιδερμίδα του. Continue reading →\nΠροφάσεις εν αμαρτίαις οι ισχυρισμοί περί μακεδονικής γλώσσας\nΓλώσσα, Ελλάδα, Μακεδονία, ΠΓΔΜ, ΣΥΡΙΖΑ, Τσίπρας\nΜετά την κύρωση της Συμφωνίας των Πρεσπών από τη Βουλή των Ελλήνων και την περί αυτής επίσημη γραπτή ενημέρωση της κυβέρνησης της Δημοκρατίας της Βόρειας Μακεδονίας, ερχόμαστε αντιμέτωποι πλέον με το μείζον θέμα της «μακεδονικής γλώσσας». Παρά τους ισχυρισμούς κυρίως από την πλευρά της κυβέρνησης, η Ελλάδα με τη Συμφωνία των Πρεσπών αναγνωρίζει για πρώτη φορά τη «macedonian (μακεδονική) γλώσσα». Τούτο δε, χωρίς να υπάρχει λόγος. Απολύτως κανένας.\nΔέχομαι ότι σε μια διάσκεψη μίας Επιτροπής του Οικονομικού και Κοινωνικού Συμβουλίου του ΟΗΕ το 1977 κατεγράφησαν οι ονομασίες των γλωσσών των χωρών-μελών του Οργανισμού. Η (τότε) Γιουγκοσλαβία το 1977 παρουσίασε τρεις γλώσσες. Τη σερβοκροατική, τη σλοβενική και τη μακεδονική. Είναι καταγεγραμμένο. Το ερώτημα μου είναι: Σήμερα μπορεί ο υπουργός Εξωτερικών οποιασδήποτε χώρας να ισχυριστεί ότι στη Σερβία, στη Κροατία ή στο Μαυροβούνιο η γλώσσα που ομιλούν είναι η σερβοκροατική; Continue reading →\nΈχουμε δηλώσει ευθαρσώς την άποψή μας για τη Συμφωνία των Πρεσπών, με την οποία, σύμφωνα με τις δημοσκοπήσεις, συντάσσεται πάνω από το 70% του ελληνικού λαού, χωρίς να σημαίνει απαραίτητα ότι το υπόλοιπο 30% συμφωνεί. Απλώς, αυτό που αποκομίζω από τις προσωπικές επαφές με δεκάδες πολίτες που λένε ότι έπρεπε να υπογραφεί αυτή η συμφωνία, είναι ότι οι περισσότεροι –αν όχι όλοι– λένε ότι πρέπει να παραδεχτούμε την ήττα μας στο συγκεκριμένο θέμα και ότι η συμφωνία αυτή έρχεται να κλείσει μια εκκρεμότητα που δημιούργησαν οι «άλλοι». Continue reading →\n07/02/2019 by insertbrainhere\nΕπειδή η προπαγάνδα και η αγυρτεία των διεθνιστών έχει πιά θεριέψει κι επειδή τα παχιά λόγια τους περί «ανθρωπιστικής» κατάργησης των συνόρων και ελεύθερης διακίνησης προσώπων και ιδεών χρησιμοποιούνται κατά κόρον απ’ το σύστημα ως ο φερετζές τού π@@στη\n…θα θέλαμε να θέσουμε προς διεθνιστές και υποστηρικτές της συμφωνίας των Πρεσπών (ως κάτι σπουδαίο που τερματίζει επιτέλους και επιτυχώς για την Ελλάδα μία εκκρεμότητα τόσων ετών) λίγα λαϊκά-απλοϊκά ερωτήματα,\n..παρέα με κάποιες σκέψεις και παρατηρήσεις. Continue reading →\nΘεσσαλονίκη, Ντονοπούλου, ΣΥΡΙΖΑ, Τσίπρας, Ταχιάος\nΣτις 11.15 το πρωί της περασμένης Κυριακής 4 Φεβρουαρίου ο βουλευτής της Β’ Θεσσαλονίκης Δημήτρης Μάρδας ανέβασε στο facebook του φωτογραφίες από τη δραστηριότητά του την ώρα εκείνη. «Από τη γιορτή του Αγίου Τρύφωνα στη Γέφυρα που οργάνωσε ο Πολιτιστικός Σύλλογος, ο οποίος συμμετείχε επιτυχώς στο πρόγραμμα του Υπ. Μακεδονίας –Θράκης “Νεανικές δράσεις”», έγραψε, ενώ πόζαρε βαριεστημένα ανάμεσα σε άλλους μεσήλικες με ένα πλαστικό ποτήρι στο χέρι. Λίγα λεπτά αργότερα αναγκάστηκε να φύγει από την εκδήλωση των αμπελουργών της Γέφυρας, διότι κάποιοι του φώναξαν να φύγει επειδή ψήφισε την Συμφωνία των Πρεσπών.\nΗ όχι και τόσο φιλόξενη για τον κ. Μάρδα εκδήλωση του Πολιτιστικού Συλλόγου Γέφυρας είναι μια από τις πολλές «Νεανικές δράσεις» χρηματοδοτούμενες με πεντοχίλιαρα από την Κατερίνα Νοτοπούλου, μέσω του υπουργείου Μακεδονίας- Θράκης. Άσχετα αν είναι ή δεν είναι «νεανικές». Όπως για παράδειγμα η επιχορήγηση του φορέα «Γιορτή Τέχνης Φίλων ΕΡΤ Σερρών». Την 1η Φεβρουαρίου εγκρίθηκε η επιχορήγηση του εν λόγω φορέα με το ποσό των 5.000 ευρώ, κατόπιν αιτήματος που είχε υποβληθεί στις 2 Ιανουαρίου 2019. Continue reading →\nΟι “Πρέσπες” φέρνουν και μαθήματα “μακεδονικής” γλώσσας με 10 ευρώ…\nΈλληνες, Ελλάδα, Μακεδονικό, ΠΓΔΜ, Συμφωνία των Πρεσπών, ΣΥΡΙΖΑ, Τσίπρας\nΜετά την κύρωση της Συμφωνίας των Πρεσπών έκαναν την εμφάνισή τους αγγελίες για μαθήματα «μακεδονικών». “Σάρκα και οστά” φαίνεται πως παίρνουν οι προκλητικές δηλώσεις Ζάεφ για την ύπαρξη «Μακεδόνων» στην Ελλάδα και την δυνατότητα να διδάσκονται τη «μακεδονική» γλώσσα.\nΠριν ακόμα προλάβει να στεγνώσει το μελάνι των υπογραφών της Συμφωνίας των Πρεσπών, μια καταχώρηση σε γνωστή ιστοσελίδα μικρών αγγελιών, προκαλεί αντιδράσεις αλλά και πολλά ερωτηματικά σχετικά με την δράση των γειτόνων.\nΌπως χαρακτηριστικά αναφέρεται στην αγγελία εργασίας, “Μακεδόνας φιλόλογος, αριστούχος του Πανεπιστημίου των Σκοπίων (Saints Cyril and Methodius University of Skopje), παραδίδει μαθήματα Μακεδονικής γλώσσας σε Έλληνες, ατομικά ή σε γκρουπ. Τιμές φιλικές. Πληροφορίες κο Ζλάτκο-Παρμενίωνα Ιβάνοβιτς. Τηλ. 231….”. Continue reading →\n06/02/2019 by insertbrainhere\nΕλλάδα, ΠΓΔΜ, Συμφωνία των Πρεσπών, ΣΥΡΙΖΑ, Τσίπρας\nΤην Τρίτη 29 Ιανουαρίου είχε προγραμματιστεί να γίνει στη μεγάλη αίθουσα του Πολεμικού Μουσείου, στην Αθήνα, μια εκδήλωση με τίτλο «Μακεδονία μία και ελληνική». Την εκδήλωση διοργάνωναν από κοινού η International Hellenic Association – ΙΗΑ (ΗΠΑ) με τις ενώσεις απόστρατων αξιωματικών του Στρατού, του Πολεμικού Ναυτικού και της Πολεμικής Αεροπορίας. Τη Δευτέρα στις 17:00, και ενώ είχε γίνει η σχετική διαφήμιση, είχαν σταλεί προσκλήσεις και ήταν όλα έτοιμα για την εκδήλωση, η διοίκηση του Πολεμικού Μουσείου ενημέρωσε προφορικά τις διοικήσεις των ενώσεων ότι τελικά δεν θα τους δοθεί η αίθουσα, χωρίς να αποκαλύψει το λόγο. Continue reading →\n04/02/2019 by insertbrainhere\nΣαβουάρ βιβρ διαλόγου και επισκέψεων\nΕρντογάν, Ελλάδα, ΣΥΡΙΖΑ, Τσίπρας, Τουρκία\nΗ συνάντηση Τσίπρα – Ερντογάν αυτή την εβδομάδα δημιουργεί ανησυχίες. Υπάρχει το αποτυχημένο προηγούμενο της επισκέψεως Ερντογάν στην Αθήνα τον Δεκέμβριο του 2017. Υπάρχουν, όμως, και ορισμένοι κανόνες που διέπουν τις επαφές Ελλάδος – Τουρκίας σταθερά μετά το 1974:\n1. Ο διάλογος χρειάζεται. Οταν το ΠΑΣΟΚ ανήλθε στην εξουσία το 1981, δεν ήθελε διάλογο. Με απόφαση της Ελλάδος, οι (καρκινοβατούσες) συναντήσεις των γενικών γραμματέων των υπουργείων Εξωτερικών Ελλάδος και Τουρκίας διεκόπησαν. Ακολούθως, ετέθη ως προϋπόθεση ελληνοτουρκικού διαλόγου η διακοπή των παραβιάσεων του ελληνικού εναέριου χώρου για ένα χρονικό διάστημα. Η ανακήρυξη του ψευδοκράτους το 1983 έθεσε την ταφόπλακα σε οποιαδήποτε επαφή σε επίπεδο πολιτικών ηγεσιών. Τον Μάρτιο του 1987 κοντέψαμε να φτάσουμε σε πόλεμο λόγω παρεξηγήσεων και ελλείψεως διαύλων επικοινωνίας των εκατέρωθεν πολιτικών ηγεσιών. Εκτοτε, η ελληνική πλευρά συνειδητοποίησε ότι πρέπει να συζητεί με την Τουρκία. Continue reading →


Εν δε τη φοβερά ημέρα της κρίσεως… η οποία φαίνεται να πλησιάζει, θα πρέπει ο κριτής λαός , αφού συνέλθει απ’ τα αλλεπάλληλα σοκ, ξυπνήσει απ’ τον ύπνο του δικαίου και απαρνηθεί τη βολή του καναπέ , με τη ρομφαία ανά χείρας να κρίνει δίκαια και να εξαποστείλει ανεπιστρεπτί στο πυρ το εξώτερον το συρφετό αυτόν που τόσα δεινά συσσώρευσε στην πατρίδα μας και την έφερε ένα βήμα πριν την πλήρη κατάρρευση!Θα πρέπει ο κριτής λαός να έχει «γρήγορον νουν, σώφρονα λογισμόν» και όχι ύπνον ελαφρόν, αλλά εγρήγορση!Μάθαμε να ζούμε σ’ αυτόν εδώ τον τόπο αδιαλείπτως χιλιάδες χρόνια και να τον υπερασπιζόμαστε με θυσίες και αίματα. «Αετόμορφα τα έχει τα ψηλά βουνά» και όποιος τολμούσε να τα περάσει, ορεγόμενος να βάλει πόδι κατασπαρασσόταν πριν ακόμα το σκεφτεί. Έτσι αντιστεκόταν ο λαός αυτός πάντα στους εχθρούς της πατρίδας του!Τώρα όμως χάσαμε τα φάλτσα μας. Γιατί οι εχθροί δεν ήρθαν απ΄ έξω. Βρίσκονταν εντός των τειχών. Δεν «μπήκαν στην πόλη οι οχτροί» αλλά, «ήταν στην πόλη οι οχτροί.». Επειδή δεν μπορούσαν να μπουν απ’ έξω , βρήκαν το κόλπο. Δε χρειάστηκε ούτε Δούρειος Ίππος.Παραπλάνησαν αυτόν το λαό με λόγια ψεύτικα, ψεύτικες ελπίδες και κατάφεραν το «μπήκαν στην πόλη οι οχτροί… και μεις φωνάζαμε ζήτω και γεια». Δεν προσέξαμε τα σπαθιά που κρατούσαν και τα πήραμε για φυλαχτά! Και έτσι ήσυχος ο λαός αυτός, αφού λεφτά υπήρχαν και αφού είδε ανασκουμπωμένα μανίκια ,άραξε και περίμενε το παντεσπάνι αλλά έφαγε το μανίκι που πόνεσε πολύ.Ευτυχώς όμως κάποιοι, οι μισοί θα έλεγα, που ήξεραν τη συνέχεια το έπιασαν το νόημα –τους ξέραν άλλωστε- και ξεκίνησαν την αντίσταση από την πρώτη μέρα. Δεν έσκυψαν το κεφάλι αποδεχόμενοι τη μοίρα και το κατεστημένο και κόντρα στους χρησμούς των τηλεμαντείων , επέλεξαν μ’ αγώνα σκληρό έναν μπροστάρη που τον πίστεψαν και τον πιστεύουν, περιμένοντας να πάρει το βούρδουλα και όποιον πάρει ο χάρος. Όμως χρειάζεται και βοήθεια. Μόνος του τι να καταφέρει ; Μαζί του κι εμείς να διώξουμε το κακό. Όχι όμως έτσι απλά. Εδώ ένα χωράφι έχεις, σου παίρνει ο γείτονας μισό μέτρο και τον τρέχεις-δίκαια- στα δικαστήρια. Αυτούς που πούλησαν ολόκληρο αυτό το κομμάτι γης, που το κρατάμε αιώνες, έτσι θα τους αφήσουμε;Και βέβαια όχι. Γι αυτό, το πρώτο που πρέπει να κάνουμε την ημέρα της κρίσεως είναι να δώσουμε εφαλτήριο στον τιμωρό. Να τον ανεβάσουμε εκεί που πρέπει ,να του δώσουμε να καταλάβει ότι εμείς οι ένορκοι θα φωνάξουμε μαζί του για τους ξεπουλημένους:ΕΝΟΧΟΙ για εσχάτη προδοσία.Και η τιμωρία παραδειγματική. Τα κλειδιά απ’ τα αεροπλάνα και βαπόρια ας τα δώσει σε μας, να τους βλέπουμε να τρέχουν έντρομοι από αεροδρόμιο σε λιμάνι και τ’ανάπαλιν μα θα βρίσκουν τις πόρτες κλειστές και τα σκυλιά λυμένα!Τέλος τα ψέμματα!!!danaos ΔΙΑΒΑΣΤΕ ΑΚΟΜΑ\n"Ω, παίδες Ελλήνων, ίτε, ελευθερούτε πατρίδ', ελευθερούτε δε παίδας, γυναίκας, θεών τε πατρώων έδη, θήκας τε προγόνων` νυν υπέρ πάντων αγών"Αισχυλος .\ndanaos @ Ραββινος\nΤο πολύ το εμφυλιοπολεμικό - διχαστικό το κύριε ελέησον, θα το βαριόταν ακόμη και ο Λευτέρης Βενιζέλος με τον Κώστα Β' τον Γκλυκσβούργο. Για τον Νικολάκη Ζ. και τον Αλέξανδρο Π. δεν το συζητάω. Εκεί που είναι τώρα, έχουν σκυλομετανοήσει. Αλλά τι φιλίες να πιάσουν εκεί, χωμένοι ώς το λαιμό μέσα στο καυτό καζάνι !Tι να διδάξει όμως η Ιστορία σε μονόφθαλμους και κουφούς...\nΕΥΑ @ sintonistis\nΓια κοιτάξτε κι αυτό:Σύμφωνα με την ιστοσελίδα του Ευρωπαϊκού Κοινοβουλίου , ο Αυστριακός ευρωβουλευτής Andreas Mölzer, έκανε την εξής γραπτή ερώτηση :27 Ιουνίου 2011\tE-006139/2011Ερώτηση με αίτημα γραπτής απάντησηςπρος την ΕπιτροπήΆρθρο 117 του ΚανονισμούAndreas Mölzer (NI) Θέμα: Κερδοσκοπία του έλληνα πρωθυπουργού σε βάρος της χώρας του\tΟ πρωθυπουργός Γεώργιος Παπανδρέου κατηγορήθηκε στο ελληνικό κοινοβούλιο ότι απέκτησε μια περιουσία εκμεταλλευόμενος εμπιστευτικές πληροφορίες για την ελληνική δυσχερή θέση. Κατά το έτος 2009, η συντηρητική κυβέρνηση αγόρασε τις συμβάσεις ανταλλαγής κινδύνου αθέτησης (Credit Default Swaps) στην αξία του ενός δισεκατομμυρίου ευρώ, οι οποίες πωλήθηκαν τον Οκτώβριο του ίδιου έτους στον Παπανδρέου με κέρδος σχεδόν 30 εκατομμυρίων ευρώ, επομένως σε μια χρονική στιγμή κατά την οποία το πρόβλημα στη χρηματοπιστωτική αγορά δεν ήταν γνωστό, ενώ στα παρασκήνια ήδη γίνονταν διαπραγματεύσεις με το Διεθνές Νομισματικό Ταμείο (ΔΝΤ) για πακέτο ενίσχυσης. Η πώληση των συμβάσεων ανταλλαγής κινδύνου αθέτησης, μέσω της οποίας η ελληνική χρεοκοπία μπορεί να μετατραπεί σε κερδοφόρα επιχείρηση, πραγματοποιήθηκε στην καλύτερη στιγμή για τον αγοραστή και στη χειρότερη για τον πωλητή. Λόγω των πακέτων στήριξης, αυτές οι συμβάσεις ανταλλαγής κινδύνου αθέτησης θα αποκτούσαν στο μεταξύ αξία 22 δισεκατομμυρίων ευρώ. Επομένως, ο Παπανδρέου επωφελείται όσο η Ελλάδα δεν εξυγιαίνεται.1. Γνωρίζει η Επιτροπή της ΕΕ τις εν λόγω κατηγορίες;2. Πώς αντέδρασε ή θα αντιδράσει η Επιτροπή απέναντι σε αυτές τις κατηγορίες;3. Εάν δεν έχει αντιδράσει, ποιες αντιδράσεις προβλέπονται;4. Πώς θα αποτραπούν μιμητές σε άλλες χώρες, οι οποίοι από τη θέση ισχύος τους επηρεάζουν σημαντικά τη διαχείριση των χρεών;\nΟ Θείος @ danaos\nΟ Mölzer δεν είναι μόνον μέλος του FPÖ, αλλά και "Παν-Γερμανιστής" . Θέλει το Anschluss No 2.Για το λόγο αυτό ο Jörg Haider τον είχε διαγράψει το 2005, αλλά μετά το θάνατό του, επανεντάχθηκε.Ο Ολλανδός ομοιδεάτης του Wilders, χθές στο Βερολίνο συμμετείχε σε προεκλογική συγκέντρωση στο πλευρο του R. Stadtkewitz, πρώην βουλευτή του CDU, ο οποίος ίδρυσε την ευρωσκεπτικιστική - λαικίστικη γκρούπα "Die Freiheit", στα πρότυπα του Αυστριακού FPÖ. Ο Wilders είπε χθές ανάλογα πράγματα, για "Έλληνες δημόσιους άνδρες που ζητούν δάνεια από την ΕΕ και ταυτόχρονα κερδοσκοπούν με τα CDS - και το ΕΛΚ/CDU τους κάνει πλάτες ". To κάνουν "σημαία" τους, αγρεύοντας πελατεία. Θα δούμε και στην Ελλάδα "παράρτημα" των Βορείων "cultural Germans";\nΦΟΒΟΥ ΤΟΥΣ ΔΑΝΑΟΥΣ ...Δαναε συμμεριζομαι την αγανακτηση σου, αν και το εργο της προεκλογικης τιμωριας των ενοχων το εχουμε ξαναδει. Απλα επειδη οποτεδηποτε και να γινουν εκλογες θα της παρει η ΝΔ ( και ασχετα απο το ευρος της κοινοβουλευικης πλειοωηφειας ) τι θα γινει ακριβως μου λες ?Εξεταστικη επιτροπη ας πουμε ? Λαικο δικαστηριο ? Τι πρεπει δηλαδη να γινει πρακτικα ? Να βαλει ο Σαμαρας φυλακη αυτους που ψηφισαν τα μνημονια ? Να δημευσει την περιουσια των μελων του ΠΑΣΟΚ ? : )\nΜπράβο ΔαναέΗ ΔΙΚΑΙΟΣΥΝΗ θα θριαμβεύσει και ο πέλεκυς της θα πέσει στα κεφάλια των σοσιαλιστών\nΦάκτορα γραπτή ερώτηση του Αυστριακού βουλευτή απ' την ιστοσελίδα του Ευρωπαϊκού Κοινοβουλίου είναι.Μια ερώτηση που δεν πήρε ακόμα απάντηση:www.europarl.europa.eu/sides/getDoc.do?pubRef=-//EP//TEXT+WQ+E-2011-006139+0+DOC+XML+V0//EL\nΆλλο ένα πρόβλημα είναι οι πολλοί, έστω και καλοπροαίρετοι, αιθεροβάμονες.Την σκίσανε την γάτα και παλιά οι της ΝΔ, με το πανωσήκωμα του Κωσκοτά, τα σουβλάκια στον Μπαϊρακτάρη, τον Χριστοφοράκο.... Αν τα περιμένεις όλα από έναν, η βολή παραείναι μακρυνή, Δαναέ.Αν σε παρηγορεί όμως, έτσι νοιώθω κι εγώ.\nΠΗΛΕΑ, δες τι γράφω: "Όμως χρειάζεται και βοήθεια. Μόνος του τι να καταφέρει ; Μαζί του κι εμείς να διώξουμε το κακό. Όχι όμως έτσι απλά."Δείχνω εγώ ότι τα περιμένουμε όλα από έναν;Και τελικά τι σχέση έχουν αυτά που γράφω, με τους Κοσκωτάδες,τους Μαϊρακτάρηδες και Χριστοφοράκους; Σ' όλα μου τα σχόλια και τις αναρτήσεις για αποπασοκοποίηση μιλάω!


Βαριές οι απώλειες στη Wall Street, «θόλωσαν» οι προοπτικές ανάκαμψης | Business Daily\n19 Ιουλ 2021 23:54 Ανανεώθηκε: 00:11\nΜια πολύ δύσκολη ημέρα στα διεθνή χρηματιστήρια έκλεισε με τους αμερικανικούς δείκτες «στο κόκκινο», καθώς οι επενδυτές ανησυχούν για τις επιπτώσεις του τέταρτου κύματος της πανδημίας. Τις μεγαλύτερες πιέσεις δέχθηκαν σήμερα οι μετοχές των τραπεζών και των εταιρειών του ενεργειακού τομέα.\nΟ S&P 500 σημείωσε πτώση 1,6%, ο Nasdaq υποχώρησε κατά 1,1%, ενώ τις σοβαρότερες απώλειες είχε οβιομηχανικός δείκτης Dow Jones, που σημείωσε πτώση 2,1%, ή 726 μονάδες, ενώ ενδοσυνεδριακά βρέθηκε να χάνει έως 953 μονάδες.\nΑναλυτές τονίζουν ότι είναι πολλά τα στοιχεία που δημιουργούν πλέον αβεβαιότητα: η εξάπλωση της πανδημίας, ο πληθωρισμός και το μέλλον της πολιτικής των κεντρικών τραπεζών, η κερδοφορία των εταιρειών και οι γεωπολιτικές εντάσεις, καθώς κλιμακώνεται η αντιπαράθεση των ΗΠΑ και των συμμάχων τους με την Κίνα.\nΤα νέα κρούσματα κορονοϊού αυξήθηκαν και στις 50 πολιτείες την Κυριακή για τέταρτη συνεχόμενη ημέρα, αύξηση που δεν έχει παρατηρηθεί από την άνοιξη του 2020, σύμφωνα με στοιχεία του Πανεπιστημίου Τζονς Χόπκινς. Η αύξηση στις ΗΠΑ ακολουθεί τις αυξανόμενες λοιμώξεις παγκοσμίως, συμπεριλαμβανομένου του Ηνωμένου Βασιλείου.\n«Η παραλλαγή Δέλτα του κορωνοϊού έχει πλέον εξαπλωθεί σε περισσότερες από εκατό χώρες. Ο τρόπος με τον οποίο εξαπλώνεται, οδηγεί αυτή η παραλλαγή να γίνει σύντομα το κυρίαρχο στέλεχος παγκοσμίως», δήλωσε ο δρ. Πούναμ Κέτραπαλ Σινγκ, περιφερειακός διευθυντής του Παγκόσμιου Οργανισμού Υγείας για τη Νοτιοανατολική Ασία.\nΑυτό το πλαίσιο ανησυχιών έχει θολώσει τις προοπτικές ανάπτυξης, προκαλώντας απότομη πτώση των αποδόσεων των ομολόγων του αμερικανικού Δημοσίου και πιέζοντας τις κυκλικές μετοχές, συμπεριλαμβανομένων των κλάδων των τραπεζών και της ενέργειας.\nΗ ενέργεια έχασε περισσότερο από 3% καθώς οι τιμές του αμερικανικού πετρελαίου μειώθηκαν 7,5%, υποχωρώντας κάτω από το επίπεδο των 70 δολαρίων, μετά την απόφαση του ΟΠΕΚ+ για αύξηση της παραγωγής, τη στιγμή που η παραλλαγή Δέλτα θέτει υπό αμφισβήτηση την παγκόσμια ζήτηση.\nΟι φόβοι στη Wall Street υπογραμμίζονται από το άλμα του VIX –του δείκτη τεκμαρτής μεταβλητότητας ή δείκτη φόβου– σε υψηλό δύο μηνών.\nΟι τράπεζες, εν τω μεταξύ, πιέστηκαν από την πτώση των αποδόσεων των αμερικανικών ομολόγων, με το 10ετές Treasury να πέφτει κάτω από το 1,2% για να φτάσει σε νέα χαμηλά από τον Φεβρουάριο. Οι JPMorgan, Goldman Sachs και Bank of America έκλεισαν με πτώση.\nΤα χαμηλότερα επιτόκια βλάπτουν το καθαρό περιθώριο επιτοκίου των τραπεζών –τη διαφορά μεταξύ των εσόδων από τόκους που παράγουν οι τράπεζες και του ποσού των τόκων που καταβάλλουν στους δανειστές τους.\nΗ μετοχές μεγάλης κεφαλαιοποίησης του τεχνολογικού τομέα δεν αποτέλεσαν εξαίρεση στο ξεπούλημα, αν και τα πήγαν κάπως καλύτερα σε σχέση με τις κυκλικές μετοχές. Facebook, Alphabet, Apple, Microsoft και Amazon.com έχασαν περισσότερο από 1%.\nΜε απώλειες έκλεισαν οι μετοχές που σχετίζονται με τον τουρισμό, με τις αεροπορικές εταιρείες και τις εταιρείες κρουαζιέρας να είναι σημαντικά χαμηλότερα εν μέσω φόβων ότι οι αυξανόμενες μολύνσεις απειλούν τη ζήτηση για ταξίδια.\nΗ United Airlines Holdings, η American Airlines και η Boeing επλήγησαν σκληρά, με την τελευταία να χάνει περισσότερο από 5%. Η Carnival Cruises έπεσε κατά 6%.\nΩστόσο, οι φόβοι ότι ορισμένοι περιορισμοί ενδέχεται να επιστρέψουν αποδείχθηκαν ευεργετικοί για τις μετοχές που σχετίζονται με την παραμονή στο σπίτι. Η Teladoc Inc σημείωσε άνοδο 3%, ενώ οι Peloton και DoorDash αυξήθηκαν κατά 7% και 5%. Η Zoom Video Communications αποδείχθηκε εξαίρεση, ωστόσο, κλείνοντας με πτώση περίπου 2% μετά την εξαγορά της εταιρείας cloud Five9 σε μια συναλλαγή με μετοχές που αποτίμησε την αξία της εταιρείας σε 14,7 δισ. δολάρια.


Πολίτες Κόντρα στον Καιρό: Μεσοχειμωνιάτικες καταμετρήσεις πουλιών 2013: Δηλώστε συμμετοχή!\nΜεσοχειμωνιάτικες καταμετρήσεις πουλιών 2013: Δηλώστε συμμετοχή!\nΤην Κυριακή 27 Ιανουαρίου πρόκειται να πραγματοποιήσει η ομάδα της Αιθρίας τις μεσοχειμωνιάτικες καταμετρήσεις υδρόβιων πουλιών στους υγροτόπους της Ρόδου. Είναι η δεύτερη συνεχόμενη χρονιά που η Αιθρία συμμετέχει σε αυτό το παγκόσμιο πρόγραμμα καταγραφής και απευθύνει ανοικτή πρόσκληση συμμετοχής σε όποιον ενδιαφέρεται να συμμετάσχει!\nΟι Μεσοχειμωνιάτικες Καταμετρήσεις, ένα πρόγραμμα που υλοποιεί η Διεθνής Οργάνωση Υγροτόπων, περιλαμβάνει την καταγραφή κυρίως υδρόβιων πουλιών που διαχειμάζουν σε υγροτόπους, αλλά και ειδών που έχουν σχέση με τους υγροτόπους, όπως αρπακτικά και θαλασσοπούλια. Κάθε χρόνο σε περισσότερες από 100 χώρες, 15.000 άτομα, κυρίως εθελοντές, καταγράφουν τα υδρόβια πουλιά σε λίμνες, έλη, δέλτα ποταμών κτλ. Τα στοιχεία συγκεντρώνονται σε βάση δεδομένων της Διεθνούς Οργάνωσης Υγροτόπων, με σκοπό να αποτελέσουν εργαλεία για τη σωστή διαχείριση των πληθυσμών των υδρόβιων πουλιών και την εκτίμηση της κατάστασης και της σημαντικότητας των υγροτόπων σε διεθνές επίπεδο.\nΗ ομάδα της Αιθρίας συμμετείχε για πρώτη φορά πέρσι το χειμώνα στο διεθνές αυτό πρόγραμμα κι επισκέφτηκε τις εκβολές Λουτάνη, το φράγμα Γαδουρά, το φράγμα Απολακκιάς και το έλος Κατταβιάς Τα δεδομένα πεδίου καταχωρήθηκαν σε ειδικό πρωτόκολλο και στάλθηκαν στην Ελληνική Ορνιθολογική Εταιρία, η οποία έχει αναλάβει την προώθησή τους στην παγκόσμια βάση δεδομένων. Μεταξύ των πουλιών που καταγράφηκαν ήταν πρασινοκέφαλες πάπιες, σφυριχτάρια (είδος πάπιας), κορμοράνοι, ερωδιοί, φαλαρίδες, νανοβουτηχτάρια, μαυροβουτηχτάρια, ασημόγλαροι, ποντικοβαρβακίνες, αετογερακίνες και βραχοκιρκίνεζα. Παρά το μικρό τους μέγεθος, οι υγρότοποι του νησιού είναι φανερό ότι αποτελούν τόπους διαχείμανσης για μια ποικιλία υδρόβιων πουλιών, κάποια από τα οποία, όπως ο αργυροτσικνιάς, είναι προστατευόμενα.\nΌσοι λοιπόν θέλουν να συμμετάσχουν στις καταμετρήσεις την Κυριακή 27 Ιανουαρίου, μπορούν να δηλώσουν συμμετοχή μέχρι και 24 Ιανουαρίου στο email: aithriango@gmail.com. Να διευκρινιστεί ότι οι καταμετρήσεις διαρκούν από νωρίς το πρωί 8.00 μέχρι το μεσημέρι 15.00 και θα ήταν χρήσιμο οι συμμετέχοντες να διαθέτουν τα δικά τους κιάλια.\nΑναρτήθηκε από Πολίτες Κόντρα Στον Καιρό στις 10:57 π.μ.